ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2002 අංක 1 දරන පළාත් පාලන ආයතන
ඡන්ද විමසීම් (සංශෝධන) පනත
(සහතිකය සටහන් කළේ 2002 මාර්තු මස 13 වන දින)
ආණ්ඩුවේ නියමය පරිදි මුද්‍රණය කරන ලදී.

2002 මාර්තු මස 15 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

2002 අංක 1 දරන පළාත් පාලන ආයතන ඡන්ද විමසීම්
(සංශෝධන) පනත
පළාත් පාලන ආයතන ඡන්ද විමසීම් ආඥාපනත
සංශෝධනය කිරීම සඳහා වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—
1. මේ පනත 2002 අංකි 1 දරන පළාත් පාලන ආයතන
ඡන්ද විමසීම් (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු “ප්‍රධාන ප්‍රඥප්තිය " යනුවෙන් සඳහන්
කරනු ලබන) ජාතික රාජ්‍ය සභාවේ 1977 අංක 24 දරන පනත
මගින් සංශෝධිත පළාත් පාලන ආයතන ඡන්ද විමසීම්
ආඥාපනතේ 38 වන වගන්තියේ (3) වන උපවගන්තියේ “යම්
හදිසි අවස්ථාවක් හේතුකොටගෙන, යම් ඡන්ද විමසීම් ප්‍රදේශයක
ඡන්දය දීම, ඡන්ද විමසීමට අදාළව (1) වන උපවගන්තිය
යටතේ පළ කරනු ලබන දැන්වීමෙහි සඳහන් දිනයෙහි පැවැත්විය
නොහැකි අවස්ථාවක” යන වචන වෙනුවට “යම් හදිසි අවස්ථාවක්
හෝ අනපේක්ෂිත අවස්ථානුගත කරුණක් හෝ හේතුකොටගෙන
යම් ඡන්ද විමසීම් ප්‍රදේශයක ඡන්ද විමසීම, ඒ ඡන්ද විමසීමට
අදාළව (1) වන උපවගන්තිය යටතේ පළ කරනු ලබන දැන්වීමෙහි
සඳහන් දිනයෙහි පැවැත්විය නොහැකි බව, කොමසාරිස්වරයාගේ
උපදෙස් විමසීමෙන් පසු ඡන්ද විමසීම් නිලධරයාගේ මතය වන
අවස්ථාවක" යන වචන ආදේශ කිරීමෙන් ඒ වගන්තිය මෙයින්
තවදුරටත් සංශෝධනය කරනු ලැබේ.

3. ප්‍රධාන ප්‍රඥප්තියේ 79, 80 සහ 81 වන වගන්ති මෙයින්
ඉවත් කරනු ලැබේ.
4. ප්‍රධාන ප්‍රඥප්තියේ 81 සහ 81 ඈ වගන්ති මෙයින්
ඉවත් කරනු ලැබේ.
5. ප්‍රධාන ප්‍රඥප්තියේ 82 වන වගන්තියට ඉක්බිතිව ම මෙහි
පහත දැක්වෙන ශීර්ෂ පාඨය ඇතුළත් කරනු ලැබේ.

6. ප්‍රධාන ප්‍රඥප්තියේ “දූෂණ ක්‍රියා” යන ශීර්ෂ පාඨයට
ඉක්බිතිව ම මෙහි පහත දැක්වෙන අලුත් වගන්ති ඇතුළත් කරනු
ලබන අතර ඒ වගන්ති ඒ ප්‍රඥප්තියේ 82අ, 82ආ, 82ඇ, 82ඈ,
82ඉ, 82ඊ, 82උ, 82ඌ, 82ඵ, 82ඒ, 82ඔ;' 82ඕ සහ 82ක
වශයෙන් බලපැවැත්විය යුතු ය.

82අ. (1) යම් ඡන්ද විමසීමක දී -
(අ) ජීවත්ව සිටින හෝ මියගොස් ඇති හෝ
ව්‍යාජ පුද්ගලයකු වූ හෝ වෙනත් යම්
තැනැත්තකු වශයෙන් පෞද්ගලිකව හෝ
තැපෑලෙන් ඡන්දය දෙන ; හෝ

(ආ) තමාගේ ම නමින් හෝ නම යටතේ ඒ
ඡන්ද විමසීමේ දී එක් වරකට වඩා
ඡන්දය දෙන,

සෑම තැනැත්තකු ම 1979 අංක 15 දරන අපරාධ
නඩු විධාන සංග්‍රහය පනතේ අර්ථානුකූලව සංන්දේය
වරදක් විය යුතු හොර ඡන්ද දීමේ වරදට වරදකරු
විය යුතු ය.

(2) මේ වගන්තියේ කාර්ය සඳහා-
(අ) පෞද්ගලිකව ඡන්දය දීමේ කාර්ය සඳහා
ඡන්ද පත්‍රිකාවක් ඉල්ලුම් කොට ඇති ;
හෝ

(ආ) තැපැල් ඡන්ද දායකයකු ලෙස සලකනු
ලැබීමට ඉල්ලුම් කර ඇති ; හෝ
(ඇ) තැපෑලෙන් ඡන්දය දීමේ කාර්ය සඳහා
නිකුත් කරනු ලැබූ ඡන්ද පත්‍රිකාවක්
වලංගු ලෙස හෝ නොඑසේ ව ලකුණු කොට එවා ඇති,
තැනැත්තකු ඡන්දය දී ඇති ලෙස සලකනු ලැබිය
යුතු ය.

82ආ. මේ ආඥාපනත යටතේ ඡන්ද විමසීමකට
පෙර, ඡන්ද විමසීමක් පවත්වනු ලබන අතරතුර
හෝ ඡන්ද විමසීමකින් පසු තමා විසින් ම හෝ
වෙනත් යම් තැනැත්තකුගේ මාර්ගයෙන් යම්
තැනැත්තකුට හෝ ඒ තැනැත්තා උදෙසා හෝ ඒ
තැනැත්තාගේ හෝ වෙනත් යම් තැනැත්තකුගේ
ඡන්දය ඒ ඡන්ද විමසීමෙහි දී දීමට හෝ දීමෙන්
වැළකී සිටීමට දූෂිත ලෙස බලපෑමේ කාර්ය සඳහා
නැතහොත් ඒ ඡන්ද විමසීමෙහි දී එබඳු යම්
තැනැත්තකු හෝ වෙනත් යම් තැනැත්තකු ඡන්දය
දී තිබීම හෝ ඡන්දය දීමෙන් වැළකී සිටීම හෝ
ඡන්දය දීමට නැතහොත් ඡන්දය දීමෙන් වැළකීමට
සූදානම්ව සිටීම නිසා කෙලින්ම හෝ අන් අයුරකින්
යම් කෑමක්, බීමක්, අන්නපානයක් හෝ ආහාර
ද්‍රව්‍යයක් දෙන හෝ සපයන නැතහොත් දීමට හෝ
සැපයීමට සලස්වන හෝ දීමෙහි හෝ සැපයීමෙහි
ලා ආධාර දෙන නැතහොත් දීමේ හෝ සැපයීමේ
වියදම් සම්පූර්ණයෙන් ම හෝ ඉන් කොටසක්
ගෙවන හෝ ගෙවීමට සලස්වන නැතහොත් යම්
කෑමක්, බීමක් අන්නපානයක් හෝ ආහාර ද්‍රව්‍යයක්
ලබාගත හැකි වනු පිණිස යම් මුදලක් හෝ
බලපත්‍රයක් හෝ වෙනත් මාර්ගයක් හෝ උපක්‍රමයක්
ඉහත සඳහන් පරිදි දෙන හෝ සපයන නැතහොත්
දීමෙහි හෝ සැපයීමෙහි ලා ආධාර වන නැතහොත්
දීමේ හෝ සැපයීමේ වියදම් සම්පූර්ණයෙන් ම හෝ
ඉන් කොටසක් ගෙවන හෝ ගෙවීමට පොරොන්දු
වන සෑම තැනැත්තකු ම සහ එවැනි යම් කෑමක්,
බීමක් හෝ අන්නපානයක් හෝ ආහාර ද්‍රව්‍යයක්
නැතහොත් එවැනි යම් මුදලක් හෝ බලපත්‍රයක්
දූෂිත ලෙස භාරගන්නා හෝ ලබාගන්නා නැතහොත්
එවැනි යම් කෑමක්, බීමක්, අන්නපානයක් හෝ
ආහාර ද්‍රව්‍යයක් ලබා ගත හැකි වනු පිණිස එවැනි
වෙනත් මාර්ගයක් හෝ උපක්‍රමයක් යොදා ගන්නා
සෑම ඡන්ද හිමියකුම සංග්‍රහ කිරීමේ වරදට වරදකරු
විය යුතු ය.

82ඇ. (1) මේ ආඥාපනත යටතේ යම් ඡන්ද
විමසීමක දී යම් තැනැත්තකුගේ ඡන්දය දීමට හෝ
දීමෙන් වැළකී සිටීමට ඒ තැනැත්තා පෙළඹවීම
හෝ ඔහුට බල කිරීම සඳහා නැතහොත් ඒ
තැනැත්තා මේ ආඥාපනත යටතේ යම් ඡන්ද
විමසීමක දී ඡන්දය දී තිබීම හෝ ඡන්දය දීමෙන්
වැළකී සිටීම හේතුකොටගෙන කෙලින්ම හෝ අන්
අයුරකින් තමා විසින් ම හෝ තමා වෙනුවෙන්
වෙනත් යම් තැනැත්තකුගේ මාර්ගයෙන් ඒ
තැනැත්තාට හෝ ඔහුට එරෙහිව යම් බලපෑමක්,
සාහසික, නැතහොත් අවහිර කිරීමක් කරන හෝ
කරන බවට තර්ජනය කරන හෝ වෙනත් යම්
තැනැත්තකුගේ මාර්ගයෙන් ඒ තැනැත්තාට හෝ
ඔහුට එරෙහිව යම් ලෞකික හෝ අධ්‍යාත්මික
පීඩාවක්, පාඩුවක්, හානියක්, අලාහයක් පමුණුවන
හෝ පමුණුවන බවට තර්ජනය කරන නැතහොත්
පැහැර ගෙන යෑමෙන්, උත්තර්ජනය කිරීමෙන් හෝ
යම් වංචනික උපායකින් හෝ උපක්‍රමයකින් යම්
ඡන්ද හිමියකුට ඔහුගේ ඡන්ද බලය නිදහස් ලෙස
පාවිච්චි කිරීමට බාධා පමුණුවන හෝ එසේ
කිරීම වළක්වන නැතහොත් එවැනි යම් ඡන්ද
විමසීමක දී යම් ඡන්ද හිමියකුට තම ඡන්දය
දීමට හෝ ඡන්දය දීමෙන් වැළකී සිටීමට එමගින්
බල කරන, පොළඹවන හෝ කැමති කරවන සෑම
තැනැත්තකු ම අයුතු බලපෑමේ වරදට වරදකරු
විය යුතු ය.

(2) මේ ආඥාපනත යටතේ යම් ඡන්ද විමසීමක
නාම යෝජනා කාල සීමාවේ පළමු දිනයෙන්
ආරම්භව ඒ ඡන්ද විමසීමේ දී ඡන්දය විමසීම
පවත්වනු ලබන දිනයට ඉක්බිතිව ම එළඹෙන
දිනයෙන් අවසන් වන කාලසීමාව තුළ යම්
වේලාවක-

(අ) ඡන්ද විමසීමේ ප්‍රතිඵලය කෙරෙහි
බලපෑමක් ඇති කිරීමේ කාර්ය සඳහා
හෝ ඒ ඡන්ද විමසීමේ දී යම් පිළිගත්
දේශපාලන පක්ෂයකට හෝ ස්වාධීන
කණ්ඩායමකට ඡන්දය දෙන ලෙස හෝ
දීමෙන් වළකින ලෙස යම් ඡන්ද හිමියකු
පෙළඹවීමේ කාර්ය සඳහා යම් ආගමික
රැස්වීමක දී යම් වචන පවසන ; හෝ

(ආ) ඒ කාර්යය සඳහා යම් ආගමික
රැසස්වීමක දී යම් අත්පත්‍රිකාවක්,
ප්‍රදානපත්‍රයක්, දැන්වීම් කොළයක්,
චිත්‍රයක්, දැන්වීමක්, අපේක්ෂකයකුගේ
ඡායාරූපයක්, ලකුණක්, සළකුණක්,
කොඩියක් හෝ පතාකයක් බෙදා හරින
හෝ ප්‍රදර්ශනය කරන ; හෝ

(ඇ) ඒ ඡන්ද විමසීමේ දී යම් පිළිගත්
දේශපාලන පක්ෂයක් හෝ ස්වාධීන
කණ්ඩායමක් තෝරා පත් කර ගැනීම
හෝ යම් පිළිගත් දේශපාලන පක්ෂයක
හෝ ස්වාධීන කණ්ඩායමක ඡන්ද
ව්‍යාපාරය හෝ ප්‍රවර්ධනය කිරිමේ කාර්ය
සඳහා පූජනීය ස්ථානයක මහජන
රැස්වීමක් පවත්වන හෝ පැවැත්වීමට සලස්වන,
සෑම තැනැත්තකු ම අයුතු බලපෑමේ වරදට වරදකරු
විය යුතු ය.

(3) මේ ආඥාපනත යටතේ යම් ඡන්ද විමසීමක
දී යම් පිළිගත් දේශපාලන පක්ෂයකට හෝ යම්
ස්වාධීන කණ්ඩායමකට ඡන්දය දීමට හෝ ඡන්දය
දීමෙන් වැළකී සිටීමට හෝ ඒ ඡන්ද විමසීමේ දී
යම් පිළිගත් දේශපාලන පක්ෂයකට හෝ ස්වාධීන
කණ්ඩායමකට ආධාර දීමට හෝ ආධාර දීමෙන්
වැළකී සිටීමට ආගමික, සංස්ථිතියක හෝ
සංවිධානයක යම් සාමාජිකයකු හෝ අනුගාමිකයකු
පෙළඹවීම සඳහා හෝ ඔහුට බල කිරීම සඳහා,
නැතහොත් ඒ සාමාජිකයා හෝ අනුගාමිකයා ඒ
ඡන්ද විමසීමේ දී යම් පිළිගත් දේශපාලන
පක්ෂයකට හෝ ස්වාධීන කණ්ඩායමකට ඡන්දය
දී තිබීම හෝ ඡන්දය දීමෙන් වැළකී සිටීම
හේතුකොටගෙන, හෝ ඔහු ඒ ඡන්ද විමසීමේ දී
එවැනි යම් පිළිගත් දේශපාලන පක්ෂයකට හෝ
ස්වාධීන කණ්ඩායමකට ආධාර දී තිබීම හෝ
ආධාර දීමෙන් වැළකී සිටීම හේතුකොටගෙන-

(අ) ඒ සාමාජිකයාට හෝ අනුගාමිකයාට හෝ
ඒ සාමාජිකයාගේ හෝ අනුගාමිකයාගේ
පවුලේ යම් සාමාජිකයකුට ඒ සාමාජිකයා
හෝ අනුගාමිකයා සාමාන්‍යයෙන් කටයුතු
කිරීමේ දී හිමිකම් ලබන යම් අධ්‍යාත්මික
සේවාවක්, මෙහෙයක් හෝ ප්‍රතිලාභයක්
ප්‍රතික්ෂේප කරන හෝ ප්‍රතික්ෂේප කරන
බවට තර්ජනය කරන ; හෝ

(ආ) ඒ සාමාජිකයා හෝ අනුගාමිකයා ඒ
ආගමික සංස්ථිතියේ හෝ සංවිධානයෙන්
බැහැර කරන හෝ බැහැර කරන බවට
තර්ජනය කරන,
ආගමික සංස්ථිතියේ හෝ සංවිධානයේ යම්
සාමාජිකයකු හෝ නිලධරයකු අයුතු බලපෑමේ
වරදට වරදකරු විය යුතු ය.

(4) මේ ආඥාපනත යටතේ යම් ඡන්ද විමසීමක
දී යම් පිළිගත් දේශපාලන පක්ෂයකට හෝ ස්වාධීන
කණ්ඩායමකට ඡන්දය දීමට හෝ ඡන්දය දීමෙන්
වැළකී සිටීමට හෝ ඒ ඡන්ද විමසීමේ දී යම්
පිළිගත් දේශපාලන පක්ෂයකට හෝ ස්වාධීන
කණ්ඩායමකට ආධාර දීමට හෝ ආධාර දීමෙන්
වැළකී සිටීමට වෙනත් යම් තැනැත්තකුගේ
සේවායෝජකයකු වන්නා වූ යම් තැනැත්තකු විසින්
ඒ වෙනත් තැනැත්තා පෙළඹවීම සඳහා ඔහුට බල
කිරීම සඳහා නැතහොත් ඒ වෙනත් තැනැත්තා ඒ
ඡන්ද විමසීමෙහි දී යම් පිළිගත් දේශපාලන
පක්ෂයකට හෝ ස්වාධීන කණ්ඩායමකට ඡන්දය
දී තිබීම හෝ ඡන්දය දීමෙන් වැළකී සිටීම
හේතුකොටගෙන, හෝ ඔහු ඒ ඡන්ද විමසීමේ දී
යම් පිළිගත් දේශපාලන පක්ෂයකට හෝ ස්වාධීන
කණ්ඩායමකට ආධාර දී තිබීම හෝ ආධාර දීමෙන්
වැළකී සිටීම හේතුකොටගෙන-

(අ) ඒ වෙනත් තැනැත්තාගේ සේවා නියුක්තිය
අවසන් කරතහොත් හෝ ; අවසන් කරන
බවට තර්ජනය කරතහොත් හෝ;
නැතහොත් අල්ලස්.

(ආ) ඒ වෙනත් තැනැත්තා විසින් එකී සේවා
නියුක්තියෙහි සාමාන්‍යයෙන් යෙදී සිටීමේ
දී එවකටත් ඔහු භුක්ති විඳිමින් සිටි හෝ
ඔහු විසින් භුක්ති විඳින්නට තිබුණු යම්
ප්‍රතිලාභයක් හෝ සේවාවක් ඔහුට
ප්‍රතික්ෂේප කරතහොත් හෝ ප්‍රතික්ෂේප
කරන බවට තර්ජනය කරතහොත්,
ඒ සේවායෝජක අයුතු බලපෑමේ වරදට වරදකරු
විය යුතු ය.

82ඈ. පහත සඳහන් තැනැත්තන් එනම්-
(අ) ඡන්දය දීමට හෝ ඡන්දය දීමෙන් වැළකී
සිටීමට යම් ඡන්ද හිමියකු පෙළඹවීම
සඳහා තමා විසින් ම හෝ තමා
වෙනුවෙන් වෙනත් යම් තැනැත්තකු මගින්,
යම් ඡන්ද හිමියකුට හෝ ඡන්ද හිමියකු
සඳහා නැතහොත් යම් ඡන්ද හිමියකු
වෙනුවෙන් යම් තැනැත්තකුට හෝ යම්
තැනැත්තකු සඳහා හෝ වෙනත් යම්
තැනැත්තකුට හෝ යම් තැනැත්තකු සඳහා
කෙළින්ම හෝ අන් අයුරකින් යම් මුදලක්
හෝ වටිනා ප්‍රතිෂ්ඨාවක් දෙන, ණයට
දෙන නැතහොත් දීමට හෝ ණයට දීමට
එකඟ වන, හෝ දීමට ඉදිරිපත් වන,
පොරොන්දු වන නැතහොත් ලබාදීමට
හෝ ලබා දීම පිණිස උත්සාහ කිරීමට
පොරොන්දු වන නැතහොත් මේ
ආඥාපනත යටතේ වූ යම් ඡන්ද විමසීමක
දී ඒ ඡන්ද හිමියා ඡන්දය දී තිබීම හෝ
ඡන්දය දීමෙන් වැළකී සිටීම
හේතුකොටගෙන ඉහත කී එවැනි යම්
ක්‍රියාවක් දූෂිත ලෙස කරන සෑම
තැනැත්තකු ම ;

(ආ) ඡන්දය දීමට හෝ ඡන්දය දීමෙන් වැළකී
සිටීමට යම් ඡන්ද හිමියකු පෙළඹවීම
සඳහා තමා විසින් ම හෝ තමා
වෙනුවෙන් වෙනත් යම් තැනැත්තකු මගින්,
ඒ ඡන්ද හිමියා හෝ ඡන්ද හිමියා සඳහා
හෝ යම් ඡන්ද හිමියකු වෙනුවෙන් වෙනත්
යම් තැනැත්තකුට හෝ යම් තැනැත්තකු
සඳහා නැතහොත‍් වෙනත‍් යම්
තැනැත්තකුට හෝ තැනැත්තකු සඳහා
කෙලින්ම හෝ අන් අයුරකින් යම් නිලයක්,
තනතුරක් හෝ සේවා නියුක්තියක් දෙන
හෝ ලබා දෙන නැතහොත් දීමට හෝ
ලබාදීමට එකඟ වන හෝ ඉදිරිපත් වන
හෝ පොරොන්දුවන හෝ ලබාදීමට හෝ
ලබා දීම පිණිස උත්සාහ කිරීමට
පොරොන්දු වන නැතහොත් මේ
ආඥාපනත යටතේ වූ යම් ඡන්ද හිමියකු
ඡන්ද විමසීමක දී ඡන්දය දී තිබීම හෝ
දීමෙන් වැළකී සිටීම හේතුකොටගෙන
ඉහත කී එවැනි යම් ක්‍රියාවක් දූෂිත ලෙස
කරන සෑම තැනැත්තකු ම ;

(ඇ) පළාත් පාලන ආයතනයක සභිකයකු
ලෙස යම් තැනැත්තකු පත් කර ගැනීම
හෝ මේ ආඥාපනත යටතේ වූ යම් ඡන්ද
විමසීමක දී යම් ඡන්ද හිමියකුගේ ඡන්දය
ලබාදීම හෝ සිදු කිරීමට හෝ සිදු
කිරීමෙහි ලා උත්සාහ කිරීමට යම්
තැනැත්තකු පෙළඹවීම සඳහා තමා විසින්
ම හෝ තමා වෙනුවෙන් වෙනත් යම්
තැනැත්තකු මගින් හෝ ඒ තැනැත්තාට
හෝ ඒ තැනැත්තා සඳහා කෙළින්ම හෝ
අන් අයුරකින් ඉහත කී පරිදි එවැනි යම්
තෑග්ගක්, ණයක්, යෝජනාවක්,
පොරොන්දුවක්, ලබාදීමක් හෝ
එකඟවීමක් දෙන හෝ කරන සෑම
තැනැත්තකු ම ;

(ඈ) එවැනි යම් තෑගම්ගක', ණයක,
යෝජනාවක්, පොරොන්දුවක්, ලබාදීමක්
හෝ ගිවිසුමක් ලැබුණු විටක, නැතහොත්
එවැනි යම් තෑග‍්ගක, ණයක,
යෝජනාවක, පොරොන්දුවක, ලබාදීමක
හෝ ගිවිසුමක ප්‍රතිඵලයක් වශයෙන්,
පළාත් පාලන ආයතනයක සහිකයකු
ලෙස යම් තැනැත්තකු තෝරා පත් කර
ගැනීම හෝ මේ ආඥාපනත යටතේ වූ
යම් ඡන්ද විමසීමක දී යම් ඡන්ද හිමියකු
හෝ ඡන්දය ලබාදීම සිදු කරන හෝ සිදු
කිරීමෙහි යෙදෙන හෝ සිදු කිරීමෙහි ලා
පොරොන්දු වන නැතහොත් උත්සාහ
කරන සෑම තැනැත්තකු ම ;

(ඉ) මේ ආඥාපනත යටතේ වූ යම් ඡන්ද
විමසීමක දී අල්ලස් වශයෙන් යම් මුදලක්
හෝ එහි යම් කොටසක් වියදම් කළ
යුතු ය යන චේතනාවෙන් වෙනත් යම්
තැනැතතකූට හෝ වෙනත´ යම්
තැනැත්තකුගේ ප්‍රයෝජනය පිණිස ඒ මුදල
හෝ එහි යම් කොටසක් කලින් දෙන,
ගෙවන හෝ ගෙවීමට සළස්වන
නැතහොත් ඒ ඡන්ද විමසීමේ දී අල්ලස්
වශයෙන් වියදම් කරන ලද යම් මුදලක්
සම්පූර්ණයෙන්ම හෝ එහි යම් කොටසක්
නිදහස් කිරීම හෝ ආපසු ගෙවීම සඳහා
දැන දැනම යම් තැනැත්තකුට යම් මුදලක්
ගෙවන හෝ ගෙවීමට සළස්වන සෑම
තැනැත්තකු ම ;

(ඊ) මේ ආඥාපනත යටතේ වූ යම් ඡන්ද
විමසීමකට පෙර හෝ යම් ඡන්ද විමසීමක්
පවත්වනු ලබන අතරතුර, ඵ් ඡන්ද
විමසීමේ දී ඡන්දය දීම හෝ ඡන්දය දීමට
එකඟවීම නැතහොත් ඡන්දය දීමෙන්
වැළකී සිටීම හෝ ඡන්දය දීමෙන් වැළකී
සිටීමට එකඟවීම හේතුකොටගෙන තමා
සඳහා ම හෝ වෙනත් යම් තැනැත්තකු
සඳහා යම් මුදලක්, තෑග්ගක්, ණයක්
හෝ වටිනා ප්‍රතිෂ්ඨාවක්, නිලයක්,
තනතුරක් හෝ සේවානියුක්තියක් තමා
විසින් ම හෝ තමා වෙනුවෙන් වෙනත්
යම් තැනැත්තකු මගින් කෙළින්ම හෝ
අන් අයුරකින් ලබාගන්නා හෝ ලබා
ගැනීමට එකඟවන, හෝ ඒ සඳහා
ගිවිසුමක් ඇති කර ගන්නා සෑම ඡන්ද
හිමියකු ම ;

(උ) මේ ආඥාපනත යටතේ වූ යම් ඡන්ද
විමසීමකින් පසු, ඒ ඡන්ද විමසීමේදී යම්
තැනැත්තකු ඡන්දය දී තිබීම හෝ ඡන්දය
දීමෙන් වැළකී සිටීම නැතහොත් ඡන්දය
දීමට හෝ ඡන්දය දීමෙන් වැළකී සිටීමට
වෙනත් යම් තැනැත්තකු පොළඹවා තිබීම
හේතුකොටගෙන යම් මුදලක් හෝ වටිනා
ප්‍රතිෂ්ඨාවක් තමා විසින් ම හෝ තමා
වෙනුවෙන් වෙනත් යම් තැනැත්තකු මගින්
කෙළින්ම හෝ අන් අයුරකින් ලබා ගන්නා
සෑම තැනැත්තකු ම ;

(ඌ) මේ ආඥාපනත යටතේ ඡන්ද විමසීමක
දී යම් පිළිගත් දේශපාලන පක්ෂයකට
හෝ ස්වාධීන කණ්ඩායමකට ඡන්දය දීම
හෝ ඡන්දය දී තිබීම හෝ ඡන්දය දීමට
එකඟ වීම හෝ ඡන්දය දීමට ඵකඟව
සිටීම හේතුකොටගෙන හා ඒ සඳහා වූ
ගෙවීමක් වශයෙන්, නැතහොත් ඡන්ද
විමසීමක දී යම් පිළිගත් දේශපාලන
පක්ෂයකට හෝ ස්වාධීන කණ්ඩායමකට
සහාය දී තිබීම හෝ සහාය වීමට එකඟව
සිටීම හේතුකොටගෙන හා ඒ සඳහා වූ
ගෙවීමක් වශයෙන් යම් මුදලක් හෝ
වටිනා ප්‍රතිෂ්ඨාවක් තෑගි කරන ලෙස
හෝ ණයට දෙන නැතහොත් යම් මුදලක්
හෝ වටිනා ප්‍රතිෂ්ඨාවක් තෑගි කිරීමට
හෝ ණයට දීමට පොරොන්දු වන ලෙස
නැතහොත් යම් නිලයක්, තනතුරක් හෝ
සේවානියුක්තියක් ලබා දෙන ලෙස
නැතහොත් යම් නිලයක්, තනතුරක් හෝ
සේවා නියුක්තියක් ලබා දීමට පොරොන්දු
වන ලෙස ඒ පිළිගත් දේශපාලන පක්ෂය
හෝ ස්වාධීන කණ්ඩායම විසින්
නාමයෝජනා කරනු ලැබ ඇති යම්
අපේක්ෂකයකු වෙත නැතහොත් ඔහුගේ
නියෝජිතයා හෝ නියෝජිතයන් වෙත
තමා විසින්ම හෝ තමා වෙනුවෙන් වෙනත්
යම් තැනැත්තකු මගින් කෙළින්ම හෝ
අන් අයුරකින් ඉල්ලුම් කරන සෑම
තැනැත්තකු ම ;

(එ) මේ ආඥාපනත යටතේ වූ යම් ඡන්ද
විමසීමක දී අපෙක්ෂකයකු ලෙස
නාමයෝජනා ලැබීමට හෝ අපේක්ෂකයා
වීමෙන් වැළකී සිටීමට හෝ අපේක්ෂකයකු
වී ඇත්නම් ඉල්ලා අස්වීමට හෝ එකඟ
වන ලෙස වෙනත් යම් තැනැත්තකු
පෙළඹවීම සඳහා තමා විසින්ම හෝ තමා
වෙනුවෙන් යම් තැනැත්තකු මගින්
කෙළින්ම හෝ අන් අයුරකින් ඒ වෙනත්
තැනැත්තාට යම් නිලයක්, තනතුරක් හෝ
සේවා නියුක්තියක් දෙන හෝ ලබා දෙන
නැතහොත් යම් නිලයක්, තනතුරක් හෝ
සේවා නියුක්තියක් දීමට හෝ ලබා දීමට
එකඟ වන නැතහොත් ලබා දීමට හෝ
ලබා දීම පිණිස උත්සහා කිරීමට ඉදිරිපත්
වන හෝ පොරොන්දු වන නැතහොත්
යම් තැනැත්තකුට හෝ යම් තැනැත්තකු
සඳහා හෝ ඵ් වෙනත් තැනැත්තාට
හෝ

ඒ වෙනත් තැනැත්තා සඳහා හෝ ඒ
වෙනත් තැනැත්තා වෙනුවෙන් යම්
තැනැත්තකුට හෝ යම් තැනැත්තකු සඳහා
යම් මුදලක් හෝ වටිනා ප්‍රතිෂ්ඨාවක් දෙන
හෝ ණයට දෙන නැතහොත් දීමට හෝ
ණයට දීමට එකඟ වන නැතහොත්
ලබාදීමට හෝ ලබාදීම පිණිස උත්සාහ
කිරීමට ඉදිරිපත් වන හෝ පොරොන්දු
වන සෑම තැනැත්තකු ම,
අල්ලස් වරදට වරදකරු ලෙස සලකනු ලැබිය
යුතු ය.

82ඉ. (1) (අ) හොර ඡන්ද දීමේ වරද සිදු
කරන හෝ හොර ඡන්ද දීමේ
වරද සිදු කිරීමෙහි ලා ආධාර
කරන, අනුබල දෙන, උපදෙස්
දෙන හෝ ඒ වරද කිරීම සිදු
කරවන ; හෝ

(ආ) සංග්‍රහ කිරීමේ, අයුතු බලපෑමේ
හෝ අල්ලස් පිළිබඳ වරද සිදු
කරන ; හෝ

(ඇ) මේ ආඥාපනත යටතේ ඡන්ද
විමසීමකට පෙර හෝ ඒ ඡන්ද
විමසීම ¨ පවත්වනු ලබන
අතරතුර ඒ ඡන්ද විමසීමේ
ප්‍රතිඵලය කෙරෙහි බලපෑමක්
ඇති කිරීමේ කාර්යය සඳහා
යම් අ‍ේකක්ෂකයකුගෙ
පෞද්ගලික චරිතය හෝ
හැසිරීම සම්බන්ධයෙන් සිද්ධි
පිළිබඳව වූ යම් අසත්‍ය
ප්‍රකාශයක් කරන හෝ පළ
කරන ; හෝ

(ඈ) මේ ආඥාපනත යටතේ ඡන්ද
විමසීමකට පෙර හෝ ඒ ඡන්ද
විමසීම පවත්වනු ලබන
අතරතුර ඒ ඡන්ද විමසීමේ
ප්‍රතිඵලය කෙරෙහි බලපෑමක්
ඇති කිරීමේ කාර්යය සඳහා
ඒ ඡන්ද විමසීමේ යම්
අපේක්ෂකයකු ඉල්ලා අස්වූ
බවට යම් අසත්‍ය ප්‍රකාශයක්
කරන හෝ පළ කරන,

සෑම තැනැත්තකුම, දූෂණ ක්‍රියාවකට වරදකරු විය
යුතු අතර, මහෙස්ත්‍රාත්වරයකු විසින් වරදකරු කරනු
ලැබූ විට, මේ උපවගන්තියේ (අ) ඡේදයේ සඳහන්
වරදක් සම්බන්ධයෙන් වන විට, බරපතල වැඩ
ඇතිව මාස දොළහක් නොඉක්මවන කාලයක් සඳහා
බන්ධනාගාරගත කිරීමකට ද වෙනත් යම් වරදක්
සම්බන්ධයෙන් වන විට රුපියල් පන්සියයක්
නොඉක්මවන දඩයකට හෝ මාස හයක්
නොඉක්මවන කාලයක් සඳහා දෙයාකාරයෙන් එක්
ආකාරයක බන්ධනාගාරගත කිරීමකට හෝ ඒ
දඩය හා බන්ධනාගාරගත කිරීම යන දඬුවම්
දෙකටම හෝ යටත් විය යුතු ය.

(2) දූෂණ ක්‍රියාවක් සම්බන්ධයෙන් වරදකරු
කරනු ලැබූ සෑම තැනැත්තකු ම, ඔහු වරදකරු
කරනු ලැබූ දින සිට අවුරුදු හතක කාලයක් සඳහා
ඡන්ද හිමියකු ලෙස ලියාපදිංචි කරනු ලැබීමට
හෝ මේ ආඥාපනත යටතේ වූ යම් ඡන්ද විමසීමක
දී ඡන්දය දීමට හෝ පළාත් පාලන ආයතනයක
සහිකයකු ලෙස තෝරා පත් කර ගනු ලැබීමට
හෝ ඒ වරදකරු කරනු ලැබීමේ හේතුවෙන්
අශක්නුතාවට පත් විය යුතු අතර ඵ් වරදකරු
කරනු ලැබූ දිනයෙහි ඔහු පළාත් පාලන
ආයතනයක සහිකයකු ලෙස තෝරා පත් කර ගනු
ලැබ සිටියේ නම්, ඔහුගේ තේරී පත්වීම ඒ වරදකරු
කරනු ලැබීමේ දින සිට නිශ්ප්‍රභා විය යුතු ය.

(3) දූෂණ ක්‍රියාවක් සඳහා වූ නඩු පැවරීමක්
නීතිපතිවරයාගේ අනුමතය නොමැතිව කරනු
නොලැබිය යුතු ය.

82ඊ. (1) මේ ආඥාපනත යටතේ වූ යම් ඡන්ද
විමසීමක දී සභිකයකු වශයෙන් තෝරා පත් කර
ගනු නොලැබූ යම් අපේක්ෂකයකු විසින් හෝ ඔහුගේ
දැනුම හෝ කැමැත්ත ඇතිව හෝ ඔහුගේ
නියෝජිතයන් අතුරින් යම් නියෝජිතයකු විසින්
හෝ ඒ ඡන්ද විමසීම සම්බන්ධයෙන් යම් දූෂණ
ක්‍රියාවක් සිදු කරනු ලැබූ අවස්ථාවක, ඒ
අපේක්ෂකයා මහෙස්ත්‍රාත්වරයකු විසින් වරදකරු
කරනු ලැබූ කල්හි, හොර ඡන්ද දීමේ වරද
සම්බන්ධයෙන් වන විට මාස දොළහක් නොඉක්මන
කාලයක් බන්ධනාගාරගත කරනු ලැබීමට වෙනත්
යම් වරදක් සම්බන්ධයෙන් වන විට රුපියල්
පන්සියයක් නොඉක්මවන දඩයකට හෝ මාස හයක්
නොඉක්මවන කාලයක් සඳහා දෙයාකාරයෙන් එක්
ආකාරයක බන්ධනාගාරගත කිරිමකට හෝ ඒ
දඩය හා බන්ධනාගාරගත කිරීම යන දඬුවම්
දෙකටම ඔහු යටත් විය යුතු ය :

එසේ වුව ද ඵ් අපේක්ෂකයා විසින්-
(අ) ඡන්ද විමසීමේ දී තමා විසින් කිසිම දූෂණ
හෝ නීති විරෝධී ක්‍රියාවක් සිදු නොකරන
ලද බව සහ එවැනි යම් වරදක් සිදු කර
ඇත්තේ තමාගේ නියමයන්ට පටහැනිව
හා තමාගේ අනුමතය හෝ දායකත්වය
නොමැතිව බව ; සහ

(ආ) ඡන්ද විමසීමේ දී දූෂණ හෝ නීති විරෝධී
ක්‍රියා සිදු කිරීම වැළැක්වීම සඳහා තමා
විසින් සියලු යුක්ති සහගත ක්‍රියාමාර්ග
ගන්නා ලද බව ; සහ
(ඇ) එවැනි යම් වරදක් සුලු
නොවැදගත් හා

සීමිත ස්වභාවයේ වරදක් වන බව ; සහ
(ඈ) වෙනත් සියලු කරුණු සැලකිල්ලට ගනු
ලැබූ විට, තමා විසින් හෝ තම
නියෝජිතයන් විසින් සිදු කරනලද කිසියම්
දූෂණ හෝ නීති විරෝධී ක්‍රියාවකින් ඒ
ඡන්ද විමසීම තොර වූ බව,

මහෙස්ත්‍රාත්වරයාට ඔප්පු කරනු ලැබුවහොත්, ඔහුගේ
නියෝජිතයන් අතුරින් යම් නියෝජිතයෙකු විසින්
සිදු කරන ලද සංග්‍රහ කිරීමේ හෝ අයුතු බලපෑමේ
වරදින් සමන්විත එවැනි දූෂණ_ ක්‍රියාවක්
සම්බන්ධයෙන්, ඒ අපේක්ෂකයා මේ වගන්තිය
යටතේ වරදකරු කරනු නොලැබිය යුතු ය.

(2) දූෂණ ක්‍රියාවක් සම්බන්ධයෙන් මේ වගන්තිය
යටතේ වරදකරු කරනු ලැබූ සෑම තැනැත්තකු ම,
ඔහු වරදකරු කරනු ලැබූ දින සිට අවුරුදු හතක
කාලයක් සඳහා ඡන්දහිමියකු ලෙස ලියාපදිංචි කරනු
ලැබීමට හෝ මේ ආඥාපනත යටතේ වූ ඡන්ද
විමසිමක දී ඡන්දය දීමට හෝ සභිකයකු ලෙස
තෝරා පත් කර ගනු ලැබීමට හෝ ඒ වරදකරු
කරනු ලැබීමේ හේතුවෙන් අශක්නුතාවට පත් විය
යුතු අතර, ඒ වරදකරු කරනු ලැබූ දිනයෙහි ඔහු
එලෙස තෝරා ගනු ලැබ සිටියේ නම් ඔහුගේ තේරි
පත්වීම ඵ් වරදකරු කරනු ලැබීමේ දින සිට නිශ්ප්‍රහ,
විය යුතු ය.

(3) මේ ආඥාපනත යටතේ වූ ඡන්ද විමසීමක
දී සභිකයකු ලෙස තෝරා පත් කර ගනු නොලැබූ
යම් අපේක්ෂකයකුට විරුද්ධව නීතිපතිවරයාගේ
අනුමතය ඇතිව හැර මේ වගන්තිය යටතේ වූ
දූෂණ ක්‍රියාවක් සම්බන්ධයෙන් නඩු පැවරීමක් කරනු
නොලැබිය යුතු ය.

(4) මේ ආඥාපනත යටතේ වූ ඡන්ද විමසීමක
දී සහිකයකු ලෙස තෝරා පත් කර ගනු නොලැබූ
අපේක්ෂකයකුට විරුද්ධව, ඒ ඡන්ද විමසීම හා
සම්බන්ධ දූෂණ ක්‍රියාවකට 82ඉ වන වගන්තිය
යටතේ නඩු පවරනු ලැබීම, මේ වගන්තියේ ඉහතින්
වූ විධිවිධාන අතුරින් කිසිවකින් නිවාරණය වෙතැයි
හෝ වළක්වනු ලැබෙතැයි සලකනු නොලැබිය
යුතු ය ; නැතහොත් එසේ අර්ථ නිරූපණය කරනු
නීති විරෝධී ක්‍රියා නොලැබිය යුතු ය.

82උ. (1) මේ ආඥාපනත යටතේ යම් ඡන්ද
විමසීමක දී-
(අ) ඡන්ද විමසන ස්ථානයට හෝ ඡන්ද
විමසන ස්ථානයේ සිට ඡන්දහිමියන්
ගෙනයාම හේතු කොට ගෙන කවර හෝ
වර්ගයක වාහන හෝ ප්‍රවාහන සතුන්
කුලියට ගැනීම සඳහා හෝ දුම්රිය ගාස්තු
හෝ අන්‍යාකාරයකින් කිසිම ගෙවීමක්
කරනු නොලැබිය යුතු ය. නැතහොත්
ගෙවීම සඳහා වූ ගිවිසුමක් ඇතිකර ගනු
නොලැබිය යුතු ය ; නැතහොත්

(ආ) යම් ඇමතීම් පත්‍රිකාවක්, පත්‍රිකාවක් හෝ
දැන්වීමක් ප්‍රදර්ශනය කිරීම සඳහා යම්
ගෙයක්, ඉඩමක්, ගොඩනැගිල්ලක් හෝ
ස්ථානයක් පාවිච්චි කිරීම හේතු
කොටගෙන නැතහොත් යම් ඇමතීම්
පත්‍රිකාවක්, පත්‍රිකාවක් හෝ දැන්වීමක්
ප්‍රදර්ශනය කිරීම හේතු කොට ගෙන ඡන්ද
හිමියකුට කිසිම ගෙවීමක් කරනු
නොලැබිය යුතු ය ; නැතහොත් ඡන්ද
හිමියකු සමඟ කිසිම ගිවිසුමක් ඇතිකර
ගනු නොලැබිය යුතු ය.

(2) මේ ආඥාපනත අනුව ඉඩදෙනු ලැබිය
හැකි, යම් ව්‍යතිරේකයකට යටත්ව, ඡන්ද විමසීමකට
පෙර හෝ ඡන්ද විමසීමක් පවත්වනු ලබන අතරතුර
හෝ ඡන්ද විමසීමකින් පසුව හෝ මේ වගන්තියේ
විධිවිධාන කඩකරමින්, දැන දැනම යම් ගෙවීමක්
කරනු ලැබුවහොත්, නැතහොත් ගෙවීම සඳහා වූ
ගිවිසුමක් ඇතිකරගනු ලැබුවහොත්, ඵ් ගෙවීම කළ
හෝ ගිවිසුම ඇතිකර ගත් තැනැත්තා නිති විරෝධී
ක්‍රියාවකට වරදකරු විය යුතු අතර, මේ වගන්තියේ
විධිවිධාන කඩ කිරීමක් බව දැන දැනම ඒ ගෙවීම
ලබන හෝ එවැනි යම් ගිවිසුමකට පාර්ශ්වකරුවකු
වන යම් තැනැත්තකු ද නීති විරෝධි ක්‍රියාවකට
වරදකරු විය යුතු ය.

(3) මේ ආඥාපනතින් හෝ ඒ යටතේ ඉඩදෙනු
ලැබූ හෝ ඉඩදෙනු ලැබිය හැකි යම් ප්‍රකාශිත
ව්‍යාතිරේකවලට යටත්ව, යම් ඡන්ද විමසීම්
ප්‍රදේශයක යම් ඡන්ද විමසීමක දී ඡන්ද විමසීම
ආරහ වන වේලාවට එක් පැයකට පෙර
ආරම්භවන්නා වූ ද ඒ ඡන්ද විමසීම් අවසන් කරන
ලද වේලාවට පසු එක් පැයකින් අවසන් වන්නා වූ
ද කාලය ඇතුළත යම් තැනැත්තකු විසින් ඒ ඡන්ද
විමසීම් ප්‍රදේශයෙහි-

(අ) ඡන්ද විමසන ස්ථානයට හෝ ඡන්ද
විමසන ස්ථානයේ සිට ඡන්දදායකයන්
ගෙන යාමේ කාර්යය සඳහා ; හෝ

(ආ) (i) යම් නීත්‍යානුකූල කටයුත්තක්;
නැතහොත්
(ii) යම් නිල කටයුත්තක්, එනම් තමා
විසින් දරනු ලබන හෝ කරනු ලබන
හෝ කරගෙන යනු ලබන යම්
නිලයකින් සේවයකින් හෝ සේවා
නියුක්තියකින් පැන නැගෙන්නා වූ
හෝ ඊට සම්බන්ධ වූ හෝ
ආනුෂංගික වූ යම් කාර්යයක් හෝ
කර්තව්‍යයක් ඉටු කිරීම පිණිස
නොවන වෙනස් යම් කාර්යයක්
සඳහා,

යම් වාහනයක්, ජල යාත්‍රාවක් හෝ සතකු කුලියට
දීම, අතමාරුවට දීම, සේවයෙහි යෙදවීම, කුලියට
ගැනීම, අතමාරුවට ගැනීම හෝ පාවිච්චි කිරීම
හෝ යම් වාහනයක්, ජල යාත්‍රාවක් හෝ සතකු
කුලියට දීමට, අතමාරුවට දීමට, සේවයෙහි
යෙදවීමට, කුලියට ගැනීමට, අතමාරුවට ගැනීමට
හෝ පාවිච්චි කිරීමට වෙනත් යම් තැනැත්තකුට
ආධාර හෝ අනුබල දීම හෝ කරනු නොලැබිය
යුතු ය.

මේ උපවගන්තියෙහි විධිවිධාන කඩකරමින් ක්‍රියා
කරන යම් තැනැත්තකු නීති විරෝධී ක්‍රියාවකට
වරදකරු විය යුතුය.

(4) මේ වගන්තියේ ඉහතින් වූ විධිවිධානවල
කුමක් සඳහන් වුව ද-
(අ) දැන්වීම් නියෝජිතයෙකු වශයෙන් ගාස්තු
අයකර පත්‍රිකා හා ප්‍රචාරක දැන්වීම්
ප්‍රදර්ශනය කිරීම ඡන්ද හිමියකුගේ
සාමාන්‍ය ව්‍යාපාර කටයුත්ත වන
අවස්ථාවක, ඵ් ඡන්ද හිමියාට කරනු
ලබන ගෙවීමක් හෝ ඔහු සමග ඇති
කර ගනු ලබන ගිවිසුමක්, ඒ ගෙවීම
හෝ ගිවිසුම හෝ සාමාන්‍ය ව්‍යාපාර
කටයුතු වල දී කරන ලද්දේ නම් හෝ
ඇති කර ගනු ලැබුවේ නම්, මේ
වගන්තියේ අර්ථානුකූලව එය නීති
විරෝධී ක්‍රියාවක් ලෙස සලකනු
නොලැබිය යුතු ය ;

(ආ) ඡන්ද විමසීමක දී ඡන්ද හිමියන්ට ස්වකීය
පදිංචි ස්ථානයෙහි සිට මුහුද හෝ මුහුදෙහි
ශාඛාවක් හෝ මුහුදු කඩිත්තක් නැතහොත්
ගංගාවක් හරහා නොගොස් තම ඡන්ද
පොලවල් කරා ළගාවිය නොහැකි වන
අවස්ථාවක, ඒ ඡන්ද හිමියන්ගේ ඡන්ද
පොළවල් කරා ඔවුන් මුහුදින් ගෙන යාම
පිණිස හෝ ඔවුන්ගේ ඡන්ද පොළවලට
ළඟාවීම සඳහා ඔවුන්ට ගඟින් එතෙර
විය හැකි වනු පිණිස හෝ විධිවිධාන
සලස්වනු ලැබිය හැකි ය ;

(ඇ) යම් මහජන ප්‍රවාහන සේවයකින් යම්
ඡන්ද විමසීමක දී යම් තැනැත්තකු
තමාගේ ම වියදමින් ඡන්දය විමසන
ස්ථානයට හෝ ඡන්දය විමසන ස්ථානයේ
සිට යාමට සහ ඊමට හෝ නැතහොත්
ඡන්ද විමසන ස්ථානයේ සිට තමාට යාමේ
සහ ඊමේ කාර්යය සඳහා යම් තැනැත්තකු
විසින් තමාගේ වියදමින් එබදු සේවයක්
පාවිච්චි කිරිම හෝ මේ වගන්තියෙහි
අර්ථානුකූලව නීති විරෝධී ක්‍රියාවක් ලෙස
සලකනු නොලැබිය යුතු ය ;

(ඈ) යම් ඡන්ද විමසීම් ප්‍රදේශයක යම් ඡන්ද
විමසීමක දී ඡන්ද විමසීමක් පවත්වනු
ලැබීමට ඇති දිනට දින හතකට පෙර ඒ
ඡන්ද විමසීම් ප්‍රදේශය සඳහා වූ තේරීම්
භාර නිලධරයාට ලැබෙන පරිදි යම්
තැනැත්තකු විසින් හෝ ඒ තැනැත්තා
වෙනුවෙන් අපේක්ෂකයකු නොවන වෙනත්
යම් තැනැත්තකු විසින් කරනු ලැබූ ලිඛිත
ඉල්ලිමක් අනුව, යම් ශාරීරික දුර්වලතාවක්
නිසා ඡන්ද විමසන ස්ථානයට සහ ඡන්ද
මුදය වු හෝ මේ
විමසන ස්ථානයේ සිට පයින්
උපවගන්තියේ (ඇ) ඡේදයෙහි සඳහන් යම්
මහජන ප්‍රවාහන සේවයකින් යාමට සහ
ඊමට ඒ තැනැත්තාට නොහැකි බවට
තේරීම් භාර නිලධරයා සෑහීමට පත්වන
අවස්ථාවක ඡන්ද විමසන ස්ථානයට සහ
ඡන්ද විමසන ස්ථානයේ සිට යාමේ සහ
ඊමේ කාර්යය සඳහා යම් වාහනයක්,
ජල යාත්‍රාවක් හෝ සතකු පාවිච්චි කිරීමට
ලිඛිත බලයක් ඒ තේරීම් භාර නිලධරයා
විසින් ඒ තැනැත්තාට ලබා දිය හැකි
අතර, ඒ අනුව එසේ තමාට යාමේ සහ
ඊමේ කාර්යය සඳහා ඒ තැනැත්තා විසින්
වාහනයක්, ජල යාත්‍රාවක් හෝ සතකු
පාවිච්චි. කිරීම වගනති ’
අර්ථානුකූලව නීති විරෝධී ක්‍රියාවක් ලෙස
සලකනු නොලැබිය යුතු ය.

(5) යම් ඡන්ද විමසීම් ප්‍රදේශයක පවත්වනු ලබන
යම් ඡන්ද විමසිමක දී යම් පොලිස් නිලධරයකු
විසින් ස්වකීය මෙහෙයවීමෙන් ම හෝ යම් තැනැත්තකු
විසින් කරනු ලබන පැමිණිල්ලක් මත පොලිස්
නිලධරයකු විසින් පැවැත්විය යුතු යයි මෙයින් නියම
කරනු ලබන විමර්ශනයකින් පසු හෝ යම් වාහනයක්,
ජල යාත්‍රාවක් හෝ සතකු (1) වන උපවගන්තියේ
හෝ (3) වන උපවගන්තියේ විධිවිධාන කඩකරමින්
පාවිච්චි කරනු ලබන බවට ඒ පොලිස් නිලධරයා
සෑහීමට පත්වන අවස්ථාවක, ඒ නිලධරයා විසින්
ඒ වාහනය, ජල යාත්‍රාව හෝ සතා නවත්වා තහනමට
ගෙන පොලිස් ස්ථානයට ගෙන ගොස් ඡන්දය විමසීම
අවසන් වෙනතෙක් ඵහි රඳවා තබා ගත යුතු ය.

(6) මේ වගන්තියෙහි අර්ථානුකූල වූ නීති විරෝධී
ක්‍රියාවක් සිදු කිරීම සම්බන්ධයෙන් යම් තැනැත්තකු
වරදකරු කරනු ලැබූ විට, ඒ ක්‍රියාව සිදුකිරීමෙහි ලා
හෝ සම්බන්ධයෙන් පාවිච්චි කරන ලද යම්
වාහනයක්, ජල යාත්‍රාවක් හෝ සතකු ජනරජය
සතු කළ යුතු යයි ප්‍රකාශ කරමින එ
මහෙස්ත්‍රාත්වරයා විසින් ආඥාවක් කළ හැකි ය.

82ඌ. (1) යම් අසත්‍ය ප්‍රකාශයක්
(අ) මේ ආඥාපනත යටතේ යම් ඡන්ද
විමසීමක දී ඒ ඡන්ද විමසීම කරන යම්
පිළිගත් දේශපාලන පක්ෂයක
කණ්ඩායමක යම් අපේක්ෂකයකුගේ කථා
හෝ කටයුතු සම්බන්ධයෙන් හෝ
පිළිබඳව : නැතහොත්

(ආ) ඒ අපේක්ෂකයා විසින් හෝ එවැනි යම්
පිළිගත් දේශපාලන පක්ෂයක් හෝ
ස්වාධීන කණ්ඩායමක් විසින් ඒ ඡන්ද
විමසීම පවත්වා ගෙන යාම හෝ එහි
ලා කටයුතු කිරීම සම්බන්ධයෙන් හෝ
පිළිබඳව,
යම් ප්‍රවෘත්ති පත්‍රයක පළ කරනු ලැබූ හෝ යම්
විද්‍යුත් මාධ්‍යයක් ඔස්සේ විකාශනය කරනු ලැබූ
සහ ඒ ප්‍රකාශය ඒ ඡන්ද විමසීමෙහි ප්‍රතිඵල කෙරෙහි
බල පෑ හැකි වන අවස්ථාවක දී, එසේ පළ කරනු
ලැබූ හෝ විකාශනය කරනු ලැබූ වේලාවෙහි ඵ්
ප්‍රකාශය පළකරනු ලැබූ ප්‍රවෘත්ති පත්‍රයෙහි හෝ ඵ්
අසත්‍ය ප්‍රකාශය විකාශනය කරනු ලැබූ සංස්ථාවෙහි
හෝ බලපත්‍රලත් ගුවන් විදුලි හෝ රූපවාහිනී
මධ්‍යස්ථානයෙහි අයිතිකරු, කළමනාකරු,
සංස්කාරක, ප්‍රකාශක හෝ වෙනත් සමාන
නිලධරයකු නැතහොත් එවැනි තත්ත්වයෙන් ක්‍රියා
කරනු ලැබුවේ යයි කියනු ලබන එක් එක්
තැනැත්තකු ම, ඒ පළකිරීම හෝ විකාශනය කිරීම
කරන ලද්දේ තමාග‍ේ අනුමතය හෝ
අපසහායකත්වය නොමැතිව බව සහ එ
තත්ත්වයෙන් වූ ස්වකීය කටයුතු වල ස්වභාවය හා
සියලු අවස්ථාගත කරුණු කෙරෙහි සැලකිලිමත්ව
තමා විසින් ගත යුතුව තිබුණු සියලු උද්‍යෝගය
ඵ් පළකිරීම හෝ විකාශනය වැළැක්වීම පිණිස
තමා විසින් ගන්නා ලද බව ඒ තැනැත්තා විසින්
ඔප්පු කරනු ලැබුවහොත් මිස, ඵ් එක් එක්
තැනැත්තා නීති විරෝධී ක්‍රියාවක් සම්බන්ධයෙන්
වරදකරු විය යුතු ය.

(2) මේ වගන්තියෙහි; "ප්‍රවෘත්ති පත්‍රය” යන
යෙදුමට යම් සංග්‍රහයක්, සඟරාවක්, පත්‍රිකාවක්
හෝ වෙනත් ප්‍රකාශයක් ඇතුළත් වේ.
82එ. (1) පහත දැක්වෙන කාර්යය සඳහා
හෝ තත්ත්වයන්ගෙන් හැර, වෙනත් කවර හෝ
කාර්යයක් සඳහා හෝ තත්ත්වයකින් කිසිම
තැනැත්තකු ගෙවීම් ලැබීමට හෝ ගෙවීම් ලබන
පොරොන්දුව පිට, සේවයෙහි යොදා ගැනීමට හෝ
නියුක්තිය කර ගැනීම මේ ආඥා පනත යටතේ
යම් ඡන්ද විමසීමකට ආධාර දීමේ කාර්යය සඳහා
නොකළ යුතු ය.

(අ) ඡන්ද විමසීම පවත්වනු ලබන අතරතුර
එක් එක් ඡන්ද පොළ සඳහා වූ යම්
ඡන්ද ස්ථාන නියෝජිතයකුගේ පත්වීම
අවලංගු කිරිමට ඇතිවිය හැකි අවශ්‍යතාව
කෙරෙහි සැලකිලිමත්ව, ඒ එක් එක් ඡන්ද
පොළ සඳහා ඡන්ද ස්ථාන නියෝජිතයන්
යුක්ති සහගත සංඛ්‍යාවක් සහ එක් එක්
ගණන් කිරීමේ මධ්‍යස්ථානය සඳහා 60
වන වගන්තියේ සඳහන් කරනු ලැබූ
ගණන් කිරීමේ නියෝජිතයන් ගණනකට
නොවැඩි සංඛ්‍යාවක් ;

(ආ) ඡන්ද විමසීම් ප්‍රදේශයේ ප්‍රමාණය සහ ඒ
ඡන්ද විමසීම් ප්‍රදේශයේ ඡන්ද හිමි නාම
ලේඛනයෙහි වූ ඡන්ද හිමියන්ගේ සංඛ්‍යාව
කෙරෙහි සැලකිලිමත් ව, ලිපිකරුවන් හා
පණිවුඩ කරුවන් යුක්ති සහගත සංඛ්‍යාවක්.

(2) මේ ආඥා පනත අනුව ඉඩදෙනු ලැබිය
හැකි යම් ව්‍යතිරේකයකට යටත්ව, ඡන්ද විමසීමකට
පෙර, ඡන්ද විමසීමකින් පවත්වනු ලබන අතරතුර
හෝ ඡන්ද විමසීමකින් පසු මේ වගන්තියේ
විධිවිධාන කඩකරමින් යම් තැනැත්තකු සේවයෙහි
යොදා ඇත්නම් නැතහොත් සේවයෙහි නියුක්ත
කර ඇත්නම්, ඔහු සේවයෙහි යොදාගත් නැතහොත්
නියුක්ත කර ගත් තැනැත්තා නීති විරෝධී ක්‍රියාවකට
වරදකරු විය යුතු ය.

82ඵ්. මේ ආඥාපනත යටතේ යම් ඡන්ද
විමසිමක් පිළිබඳව සඳහන් වන, එහෙත්
මුද්‍රණකරුගේ සහ ප්‍රකාශකගේ නම් සහ ලිපිනය
මුහුණතෙහි නොදැක්වෙන යම් ප්‍රචාරක දැන්විමක්,
අත් පත්‍රිකාවක්, ප්‍රදර්ශනපත්‍රයක් හෝ දැන්වීම්
කොළයක් මුද්‍රණය කරන, පළකරණ, බෙදා හරින
හෝ අලවන නැතහොත් මුද්‍රණය කිරීමට, පළ
කිරීමට, බෙදා හැරිමට හෝ ඇලවීමට සලස්වන
අපේක්ෂකයකු හෝ ඔහුගේ නියෝජිතයකු නිති
විරෝධී ක්‍රියාවකට වරදකරු විය යුතු ය.

82ඔ. (1) නිති විරෝධි ක්‍රියාවක් සිදු කළ සෑම
තැනැත්තකුම ඔහු මහෙස්ත්‍රාත්වරයකු විසින් වරදකරු
කරනු ලැබූ විට, රුපියල් තුන් සියයක් නොඉක්මවන
දඩයකට යටත් විය යුතු අතර, වරදකරු කරනු ලැබූ
දින පිට අවුරුදු තුනක කාලයක් සඳහා ඡන්ද හිමියකු
ලෙස ලියාපදිංචි කරනු ලැබීමට හෝ මේ ආඥා
පනත යටතේ වු යම් ඡන්ද විමසීමක දී ඡන්දය
දිමට පළාත් පාලන ආයතන සභිකයකු ලෙස
තෝරාපත් කර ගනු ලැබීමට, ඒ වරදකරු කරනු
ලැබීමේ හේතුවෙන්, අශක්නුතාවට පත් විය යුතු
අතර ඒ වරදකරු කරනු ලැබූ දිනයෙහි ඔහු පළාත්
පාලන ආයතන සභිකයකු ලෙස තෝරා පත් කර
ගනු ලැබ සිටියේ නම්, ඔහුගේ ඒ තේරී පත්වීම ඵ්
වරදකරු කරනු ලැබීමේ දින සිට නිෂ්ප්‍රභ, විය යුතු ය.

(2) නිති විරෝධී ක්‍රියාවක් සම්බන්ධයෙන් වූ
නඩු පැවරීමක’ නීතිපතිවරයාගේ අනුමතය
නොමැතිව කරනු නොලැබිය යුතු ය.
829. (1) මේ ආඥාපනත යටතේ වූ යම් ඡන්ද
විමසිමක දී පළාත් පාලන ආයතන සභිකයක
වශයෙන් තෝරා පත් කර ගනු නොලැබූ යම්
අපේක්ෂකයකු විසින් හෝ ඔහුගේ දැනුම හෝ
කැමැත්ත ඇතිව හෝ ඔහුගේ නියෝජිතයන්ගෙන්
කිසිවකු විසින් හෝ ඒ ඡන්ද විමසීම සම්බන්ධයෙන්
යම් නිති විරෝධි ක්‍රියාවක් සිදු කරනු ලැබූ
අවස්ථාවක, මහෙස්ත්‍රාත්වරයකු විසින් වරදකරු කරනු
ලැබූ විට, ඒ අපේක්ෂකයා රුපියල් තුන්සියයක්
නොඉක්මවන දඩයකට යටත් විය යුතු ය :

එසේ වුවද ඒ අපේක්ෂකයා විසින් -
(අ) ඒ ඡන්ද විමසිමක දී තමා විසින් කිසිදු
දූෂණ හෝ නීති විරෝධි ක්‍රියාවක් සිදු
නොකරන ලද බව සහ නඩු පැවරිමට
විෂය කරුණු ඇති නීති විරෝධි ක්‍රියාව
සිදු කර ඇත්තේ තමාගේ විධානවලට
පටහැනිව හා තමාගේ අනුදැනුම හෝ
අපසහායකත්වය නොමැති බව ; සහ

(ආ) ඒ ඡන්ද විමසිමේ දී දුෂණ හා නිති
විරෝධී ක්‍රියා සිදු කිරිම වැළැක්වීම සිණිස
තමා විසින් සියලු යුක්ති සහගත ක්‍රියා
මාර්ග ගන්නා ලද බව ; සහ

(ඇ) ඒ නිති විරෝධී ක්‍රියාව සංයුක්ත වන
වරද හෝ වැරදි, සුලු, නොවැදගත් හා
සිමිත ස්වාභාවයේ වරදක් හෝ වැරදි
බව ; සහ

(ඈ) ඒ වෙනත් සියලු කරුණු සැලකිල්ලට ගනු
ලැබූ විට තමා විසින් හෝ තම
නියෝජිතයන් විසින් සිදු කරන ලද කිපියම්
දූෂණ හෝ නීති විරෝධී ක්‍රියාවකින් ඒ
ඡන්ද විමපීම තොර වූ බව මක්‍රාන්වරුට
ඔප්පු කරනු ලැබුවහොත්, ඔහුගේ
නියෝජිතයන් අතුරෙන් යම් නියෝජිතයක
විසින් සිදු කරන ලද එවැනි නිති විරෝධී
ක්‍රියාවක් සම්බන්ධයෙන් ඵ් අපේක්ෂකයා
මේ වගන්තිය යටතේ වරදකරු කරනු
නොලැබිය යුතු ය.

(2) නිති විරෝධී ක්‍රියාවක් සම්බන්ධයෙන් මේ
වගන්තිය යටතේ වරදකරු කරනු ලැබූ සෑම
තැනැත්තකු ම, ඔහු වරදකරු කරනු ලැබූ දින සිට
අවුරුදු තුනක කාලයක් සඳහා ඡන්ද හිමියකු ලෙස
ලියාපදිංචි කරනු ලැබීමට හෝ මේ ආඥාපනත
යටතේ වූ යම් ඡන්ද විමසිමකදී ඡන්දය දීමට හෝ
පළාත් පාලන ආයතන සහිකයකු ලෙස තෝරා
පත් කර ගනු ලැබීමට හෝ වරදකරු කරනු ලැබීමේ
හේතුවෙන් අශක්නුතාවට පත් විය යුතු අතර ඒ
වරදකරු කරනු ලැබූ දිනයෙහි ඔහු පළාත් පාලන
ආයතන සහිකයකු ලෙස තෝරා පත් කර ගනු
ලැබ සිටියේ නම් ඔහුගේ තේරී පත්වීම ඒ වරදකරු
කරුනු ලැබූ දින සිට නිශ්ප්‍රභ විය යුතු ය.
නොලැබූ

(3) මේ ආඥාපනත යටතේ වූ ඡන්ද විමසීමක
දී, සභිකයකු ලෙස තෝරා පත් කර ගනු
යම් අපේක්ෂකයකුට විරුද්ධව මේ වගන්තිය යටතේ
වූ නීති විරෝධී ක්‍රියාවක් සම්බන්ධයෙන් නඩු
පැවරීමක් නීතිපතිවරයාගේ අනුමැතිය ඇතිව හැර
පවරනු නොලැබිය යුතු ය.

(4) මේ ආඥාපනත යටතේ වූ ඡන්ද විමසීමක
දී සභිකයකු ලෙස තෝරා පත් කර ගනු
යම් අපේක්ෂකයකුට විරුද්ධව ඒ ඡන්ද විමසීම හා
සම්බන්ධ නීති විරෝධී ක්‍රියාවකට 82ඔ වන
වගන්තිය යටතේ නඩු පවරනු ලැබීම, මේ වගන්තියේ
ඉහතින් වූ විධිවිධාන අතුරින් කිසිවකින් නිවාරණය
වෙතැයි හෝ වළක්වනු ලැබෙතැයි සලකනු
නොලැබිය යුතු ය ; නැතහොත් එසේ අර්ථ
නිරූපණය කරනු නොලැබිය යුතු ය.

8225. 77, 78, 81අ, 81ආ, 82, 82අ, 82ආ,
82ඇ, 82ඈ, 82උ, 82ඌ, 82ඵ සහ 82ඒ
වගන්තිවල නිශ්චිතව සඳහන් වරදක් සම්බන්ධයෙන්
වරදකරු කරනු ලැබූ යම් තැනැත්තකු ඒ වරද
සඳහා නියමිත යම් දණ්ඩනයකට අතිරේකව ඔහු
වරදකරු කරුනු ලැබූ දින සිට අවුරුදු පහක
කාලසීමාවක් සඳහා යම් පළාත් පාලන
ආයතනයකට තෝරා පත් කර ගනු ලැබීමට හෝ
එහි අසුන් ගැනිමට හෝ පළාත් පාලන ආයතනයේ
සහිකයකු වශයෙන් ඡන්දය දීමට හෝ නුසුදුස්සකු
කරනු ලැබිය යුතු ය.

7. මෙහි පහත දැක්වෙන අලුත් කොටස ප්‍රධාන ප්‍රඥප්තියේ
82ක වගන්තියට ඉක්බිතිව ම ඇතුළත් කරනු ලබන අතර ඵය ඒ
ප්‍රඥප්තියේ IVඅ කොටස ලෙස බලපැවැත්විය යුතු ය :-

82ග. (1) අපේක්ෂකයකු පළාත් පාලන
ආයතන සභිකයකු ලෙස තෝරා පත් කර ගනු
ලැබීම, යම් දූෂණ හෝ නීති විරෝධී ක්‍රියාවකට
ඔහු වරදකරු වීම නිසා නිශ්ප්‍රහ වන්නේ ය.
(2) පළාත් පාලන ආයතන සභිකයකු වශයෙන්
යම් තැනැත්තකු තෝරා පත් කර ගැනීම නිශ්ප්‍රහ
ලෙස ප්‍රකාශයට පත් කරනු ලැබූ අවස්ථාවක, ඒ
පළාත් පාලන ආයතනයේ අසුන් ගැනීමට හෝ
ඡන්දය දීමට ඔහු නුසුදුස්සකු වන්නේ ය.

82ට. (1) යම් ඡන්ද විමසීම් ප්‍රදේශයක් සඳහා
වූ ඡන්ද විමසීම ඡන්ද පෙත්සමක දී මැතිවරණ
විනිශ්චයකාරවරයා සෑහීමට පත් වන පරිදි ඔප්පු
කරනු ලැබිය හැකි පහත සඳහන් හේතු අතුරෙන්
යම් හේතුවක් නිසා නිශ්ප්‍රහ කරනු ලැබූ ලෙස
ප්‍රකාශ කරනු ලැබිය යුතු ය. එනම් :—

(අ) සාමාන්‍ය අල්ලස, සාමාන්‍ය සංග්‍රහ කිරීම
හෝ සාමාන්‍ය බිය ගැන්වීම් නැතහොත්
වෙනත් විෂමාචාරයක් හෝ මින් පෙර
වෙන වෙනම සඳහන් කර ඇති
අවස්ථානුගත කරුණුවලට සමාන වෙන
හෝ නොවන වෙනත් අවස්ථානුගත
කරුණු හේතුකොට ගෙන, ඡන්ද
හිමියන්ගේ යම් කොටසක්, ඔවුන් වඩා
කැමැත්ත දැක්වූ පිළිගත් දේශපාලන
පක්ෂයට හෝ ස්වාධීන කණ්ඩායමට
ඡන්දය දීමෙන් වැළැක්වුණු බව සහ
එමගින් ඡන්ද විමසීමේ ප්‍රථිපලය කෙරෙහි
සෑහෙන බලපෑමක් සිදු වූ බව ;

(ආ) මේ ආඥාපනතේ විධිවිධානවල සඳහන්
ප්‍රතිපත්තිවලට අනුකූලව ඡන්ද විමසීම
මෙහෙයවනු නොලැබූ බව
හා ඒ විධිවිධාන අනුව ක්‍රියා නොකිරීම
හේතුකොටගෙන ඡන්ද විමසී මේ
ප්‍රතිඵලය කෙරෙහි සෑහෙන බලපෑමක්
ඇති කළ බව පෙනී ගියහොත්,
ඡන්ද විමසීම සම්බන්ධයෙන් මේ
ආඥාපනතේ විධිවිධාන අනුව ක්‍රියා
නොකිරීම.

(2) යම් අපේක්ෂකයකු යම් පළාත් පාලන
ආයතනයක සභිකයකු ලෙස තෝරා පත් කර ගනු
ලැබීම ඡන්ද පෙත්සමක දී මැතිවරණ
විනිශ්චයකාරවරයා සෑහීමට පත්වන පරිදි ඔප්පු
කරනු ලැබිය හැකි පහත සඳහන් හේතු අතුරින් යම්
හේතුවක් නිසා, නිශ්ප්‍රභ කරනු ලැබූ ලෙස ප්‍රකාශ
කරනු ලැබිය යුතු ය. එනම් :—

(අ) අපේක්ෂකයා විසින් නැතහොත් ඔහුගේ
දැනුම හෝ කැමැත්ත ඇතිව හෝ
අපේක්ෂකයාගේ යම් නියෝජිතයකු විසින්
හෝ ඡන්ද විමසීම සම්බන්ධයෙන් දූෂණ
හෝ නීති විරෝධී ක්‍රියාවක් සිදු කරන
ලද බව ;

(ආ) අපේක්ෂකයා විසින් තැනැත්තකු ඡන්ද
ආයාචකයකු හෝ නියෝජිතයකු හෝ
කථා පවත්වන්නකු ලෙස සේවයෙහි
යොදවා ගැනීමට පෙර සත් අවුරුද්දක්
ඇතුළත ඡනාධිපතිවරයා තෝරා පත් කර
ගැනීම පිළිබඳ නීතිය යටතේ හෝ ජනමත
විචාරණ පිළිබඳ නීතිය යටතේ හෝ 1946
ලංකා (පාර්ලිමේන්තු මැතිවරණ) රාජ්‍ය
සහා ආඥාව යටතේ හෝ මේ ආඥාපනත
යටතේ හෝ නිසි බලය ඇති අධිකරණයක්
විසින මැතිවරණ
විනිශ්චයකාරවරයකුගේ වාර්තාවක් මගින්
ඒ තැනැත්තා දූෂණ ක්‍රියාවකට වරදකරු
කරනු ලැබ සිටි බව දැන දැන ම ඒ
තැනැත්තා පෞද්ගලිකව සේවයෙහි
යොදවා ගැනිම ;

(ඇ) යම් තැනැත්තකු ආණ්ඩුක්‍රම
ව්‍යවස්ථාවේ 81 වන ව්‍යවස්ථාව ප්‍රකාර
පාර්ලිමේන්තුව විසින් සම්මත කරනු ලැබූ
යෝජනා සම්මතයක් මගින් තමා
සම්බන්ධයෙන් ප්‍රජා අශක්නුතා නියම
කර ඇත්තා වූ ද ඒ යෝජනා සම්මතයෙහි
නියම කර ඇති එකී ප්‍රජා අශක්නුතා
කාලසීමාව ඉකුත් වී නොමැති වූ ද
තැනැත්තකු බව දැන දැනම ඒ තැනැත්තා
ඡන්ද ආයාචකයකු හෝ නියෝජිතයකු
හෝ ඔහු වෙනුවෙන් කථා කිරීම සඳහා
අපෙක්ෂකයා විසින් පෞද්ගලිකව
සේවයෙහි යොදවා ගැනීම ;

(ඈ) තෝරා පත් කර ගනු ලැබූ වේලාවෙහි
අපේක්ෂකයා පළාත් පාලන ආයතන
සහිකයකු ලෙස තෝරා පත් කර ගනු
ලැබීමට නුසුදුස්සකුව සිටි තැනැත්තකු
බව.

82ජ. (මෙහි මින් මතු “මහාධිකරණය"
යනුවෙන් සඳහන් කරනු ලබන) ආණ්ඩුක්‍රම
ව්‍යවස්ථාවේ 154ජ ව්‍යවස්ථාව මගින් පිහිටුවන
මගින් පිහිටුවන ලද මහාධිකරණයකට එහි අධිකරණ බල ප්‍රදේශ
ඇතුළත පිහිටි ඡන්ද විමසීම් ප්‍රදේශයක් සඳහා මේ
ආඥාපනත යටතේ පවත්වන ලද ඡන්ද
විමසීමකට අදාළ ඡන්ද පෙත්සමක් විභාග කිරීමේ
අධිකරණ බලයක් ඇත. මේ වගන්තිය යටතේ
මහාධිකරණයේ බලතල හා සම්බන්ධ එහි අධිකරණ
බලය, එම මහාධිකරණයේ විනිශ්චයකාරවරයා
විසින් ක්‍රියාත්මක කරනු ලැබිය යුතු අතර,
“මැතිවරණ විනිශ්චයකාරවරයා” පිළිබඳව මේ
පනතේ ඇති සඳහන් ඵ් අනුව අර්ථ නිරූපණය
කළ යුතු ය.

820. පහත සඳහන් තැනැත්තන්ගෙන් යම්
තැනැත්තකු හෝ ඊට වැඩි තැනැත්තන් ගණනක්
විසින් මහාධිකරණය වෙත ඡන්ද පෙත්සමක්
ඉදිරිපත් කරනු ලැබිය හැකි ය. එනම් :—

(අ) ඒ ඡන්ද විමසීමේ දී තේරී පත් වූ බව
ප්‍රකාශ කරනු ලැබීම හෝ තෝරා පත්
කර ගනු ලැබීමට අයිතිවාසිකමක් තිබූ
බවට හිමිකම් පාන යම් තැනැත්තෙක් ;

(ආ) ඒ ඡන්ද විමසීමේ දී අපේක්ෂකයකු වී
සිටියේ යයි කියා සිටින යම් තැනැත්තෙක්.
82ඩ. පෙත්සම්කරු හිමිකම් ලබා සිටිය හැකි
පහත දැක්වෙන සහන සියල්ලම හෝ ඉන් කිසිවක්
හෝ ඡන්ද පෙත්සමකින් ඉල්ලා සිටිනු ලැබිය හැකි
ය. එනම් :—

(අ) යම් ඡන්ද විමසීම් ප්‍රදේශයක් හා සම්බන්ධ
විමසීම අවලංගු බවට වූ ඡන්ද ප්‍රකාශයක් ;

(ආ) තෝරා පත් කර ගනු ලැබූ යම්
තැනැත්තකු තේරී පත් වූ බවට ප්‍රකාශ
කරනු ලැබීම අයථා බවට වූ ප්‍රකාශයක් ;
(ඇ) යම් අපේක්ෂකයකු යථාපරිදි තෝරා පත්
කර ගනු ලැබූ බවට හා ඔහු තේරී පත්
වූ බව ප්‍රකාශ කරනු ලැබීමට තිබුණු
බවට වූ ප්‍රකාශයක්.

82ණ. (1)ඡන්ද පෙත්සමක පෙත්සම්කරුවකු
පාර්ශ්වකරුවෝ. විසින්-
(අ) තේරී පත් වූ බවට ප්‍රකාශ කරනු ලැබූ
අපේක්ෂකයන් සියලු දෙනාගේ ම හෝ
ඔවුන් අතුරින් යම් අපේක්ෂකයකුගේ
තෝරා පත් කර ගැනීම අවලංගු බව
හෝ අයථා බව කියා සිටීමට අමතරව
තමා ම හෝ වෙනත් යම් අපේක්ෂකයා
හෝ යථා පරිදි තෝරා පත්කර ගනු
ලැබූ බව වැඩිදුරටත් ප්‍රකාශයක් කරන
ලෙස තම ඡන්ද පෙත්සම මගින් ඉල්ලා
සිටිනු ලබන අවස්ථාවක, පෙත්සම්කරු
හැර තරඟ කළ සියලු ම අපේක්ෂකයන්
සහ එවැනි වැඩි දුරටත් වූ ප්‍රකාශයක්
කරන ලෙස ඉල්ලා සිටිනු නොලැබූ
අවස්ථාවක, තේරි පත් වූ ලෙස ප්‍රකාශ
කරනු ලැබූ සියලුම අපේක්ෂකයන් ; සහ

(ආ) යම් දූෂණ හෝ නීති විරෝධී ක්‍රියාවක්
සම්බන්ධයෙන් තම පෙත්සමෙහි චෝදනා
කර ඇත්තේ වෙනත් යම් අපේක්ෂකයකුට
හෝ තැනැත්තකුට විරුද්ධව ද ඒ
අපේක්ෂකයා හෝ තැනැත්තා,
තම පෙත්සමෙහි වගඋත්තරකරුවන් ලෙස එක් කරනු
ලැබිය යුතු ය.

(2) එවනවිටත් ඡන්ද පෙතසමක
වගඋත්තරකරුවකු නොවන්නා වූ යම්
අපේක්ෂකයකුට තත් කාර්යය සඳහා ඔහු විසින්
මැතිවරණ විනිශ්චයකාරවරයා වෙත කරනු
ලබන ඉලලීමක මත, එ පෙත‍්සමෙහි
වගඋත්තරකරුවකු වශයෙන් එක් කරනු ලැබීමට
හිමිකම් තිබිය යුතු ය :

එසේ වුව ද මැතිවරණ විනිශ්චයකාරවරයා
විසින් නිශ්චය කරනු ලැබිය හැකි ඇපයක් ගාස්තු
වෙනුවෙන් තබනු ලැබුවහොත් මිස, මේ වගන්තියෙහි
ඉහතින් වූ විධිවිධාන යටතේ කිසිම අපේක්ෂකයකුට
සිය මෙහෙයයීමෙන් ම ඒ පෙත්සමෙහි
වගඋත්තරකරුවකු වශයෙන් එක් කරනු ලැබීමට
හිමිකම නොතිබිය යුතු ය.

82ත. (අ) මේ ආඥාපනතේ 82ට වන
වගන්තිය යටතේ. පෙත්සමක්
ඉදිරිපත් කිරීමට පෙත්සම්කරුට
ඇති අයිතිවාසිකම ඡන්ද පෙත්සමක
සඳහන් විය යුතු ය ;

(ආ) ඡන්ද විමසීම පැවැත් වූ බව සහ
එහි ප්‍රතිඵලය ඡන්ද පෙත්සමක
සඳහන් විය යුතු ය ;

(ඇ) පෙත්සම්කරු විශ්වාසය තබා සිටින
වැදගත් කරුණු පිළිබඳ සංක්ෂිප්ත
ප්‍රකාශයක් ඡන්ද පෙත්සමක
ඇතුළත් විය යුතු ය;

(ඈ) යම් දූෂණ හෝ නීති විරෝධී
ක්‍රියාවක් සිදු කරන ලදැයි කියනු
ලබන පාර්ශ්වකරුවන්ගේ නම් හා
ඒ ක්‍රියාව සිදු කරන ලද දිනය හා
ස්ථානය පිළිබඳ හැකිතාක් දුරට
වූ සවිස්තර ප්‍රකාශයක් ද ඇතුළුව,
පෙත්සම්කරු චෝදනා කර සිටින
ඒ දූෂණ හෝ නිති විරෝධී ක්‍රියාව
පිළිබඳ සම්පූර්ණ විස්තර ඡන්ද
පෙත්සමක දැක්විය යුතු අතර ඒ
දූෂණ හෝ නීති විරෝධී ක්‍රියාව
පිළිබඳ චෝදනාව හා එය සිදු
කරන ලද දිනය හා ස්ථානය
සනාථ කිරීම පිණිස නියමිත
ආකෘතියෙහි වූ දිවුරුම් පත්‍රයක් ද
ඒ ඡන්ද පෙත්සම සමග විය
යුතු ය ;

(ඉ) යම් ඡන්ද විමසීම් ප්‍රදේශයක්
සඳහා වූ ඡන්ද විමසීම අවලංගු
බව ප්‍රකාශ කල යුතු ය යන
මේ නිදර්ශනය වැනි ඉල්ලීමක්
කරන අයැදීමකින’ ඡන්ද
පෙත්සමක් අවසන් කරනු ලැබිය
යුතු අතර සියලු ම පෙත්සම්කරුවන්
විසින් එය අත්සන් කර තිබිය
යුතු ය :

එසේ වුව ද මේ වගන්තියේ ඉහතින්
වූ විධිවිධානවල කිසිවකින් පෙත්සමෙහි
ලා සාක්ෂි සඳහන් කළ යුතු බවට
නියම වන්නේ යයි සලකනු නොලැබිය
යුතු ය ; නැතහොත් එසේ අර්ථ
නිරූපනය කරනු නොලැබිය යුතුය.

82 ද. (1) පෙත්සම පිළිබඳ සාධාරණ හෝ
විනිශ්චයකාරවරයකු සාර්ථක විභාගයක් පවත්වනු ලැබීම තහවුරු කර
ගැනීම පිණිස, තමාගේ මතය අනුව අවශ්‍ය විය
හැකි යම් ආකාරයට, ගාස්තු සම්බන්ධයෙන් හෝ
අන්‍යාකාරයකින් හෝ සුදුසු යයි තමා සලකන
යම් නියම මත, ඡන්ද පෙත්සමක සඳහන් යම්
දූෂණ හෝ නීති විරෝධී ක්‍රියාවක් පිළිබඳ විස්තර
සංශෝධනය කිරීමට හෝ විවර්ධනය කිරීමට
මැතිවරණ විනිශ්චයකාරවරයා විසින් ඉඩ දෙනු ලැබිය
හැකි ය. එහෙත් කරන ලදැයි පෙත්සමෙහි කලින්
වෝදනා කර නොමැති යම් දූෂණ හෝ නීති විරෝධී
ක්‍රියාවක් පිළිබඳ විස්තර අලුතෙන් ඇතුළත් කිරීම
ඒ සංශෝධනයේ හෝ විවර්ධනය කිරීමේ ප්‍රතිඵලය
වන්නේ නම් ඵ් සංශෝධනය කිරීමට හෝ විවර්ධනය
මැතිවරණ
කිරීමට ඔහු විසින් ඉඩ දෙනු නොලැබිය යුතු ය.

(2) සෑම ඡන්ද පෙත්සමක් ම හැකි තාක්
ඉක්මණින් විහාග කරනු ලැබිය යුතු අතර ඵ් පෙත්සම
ඉදිරිපත් කරන ලද දිනයෙන් පසු මාස හයක කාලයක්
ඇතුළත එහි විභාගය අවසන් කිරීමට සෑම
උත්සාහයක් ම දරනු ලැබිය යුතු ය. ඒ පෙත්සම
පිළිබඳ විභාගය අවසන් කරන ලද දිනට පසු අයුතු
ප්‍රමාදයකින් තොරව ඒ පෙත්සම පිළිබඳ තීරණය
දෙමින් මැතිවරණ විනිශ්චයකාරවයා විසින් ස්වකීය
ආඥාව කළ යුතු ය.

82න. ඡන්ද පෙත්සමක් පිළිබඳ විභාගය
විනිශ්චයකාරවරයාගේ අවසානයේ දී, පැමිණිලි කරනු ලැබුවේ යම් සභිකයකු
නිශ්චය කිරීම. තේරී පත් වූ බවට ප්‍රකාශ කිරිම හෝ ඔහු තෝරා
පත් කර ගැනීම සම්බන්ධයෙන් ද ඒ සහිකයා යථා
පරිදි තේරී පත් වූ බවට ප්‍රකාශ කරනු ලැබී ද හෝ
තෝරා පත් කර ගනු ලැබී ද යන වග නැතහොත්
වෙනත් යම් තැනැත්තකු යථා පරිදි තේරී පත් වූ
බවට ප්‍රකාශ කරනු ලැබුවේ නම් හෝ තෝරා පත්
කර ගනු ලැබුවේ නම් ඒ කවරකු ද යන වග එසේ
නැතහොත් තෝරා පත් කර ගැනීම අවලංගු වන්නේ
ද යන වග මැතිවරණ විනිශ්චයකාරවයා විසින්
නිශ්චය කරනු ලැබිය යුතු අතර ඒ නිශ්චය කිරීම
ඔහු විසින් ලිඛිතව සහතික කරනු ලැබිය යුතු ය.

දූෂණ හෝ නිති මෙහි මින් මතු විධිවිධාන සලස්වා ඇති පරිදි
ක්‍රියා කරනු ලැබීම පිණිස ඒ සහතිකය
මහාධිකරණයේ රෙජිස්ට්‍රාර්වරයා භාරයේ තබනු
ලැබිය යුතු ය.

82ප. ඡන්ද පෙත්සමක් පිළිබඳ විභාගය
විරෝධී ක්‍රියාවක් අවසානයේ දී මැතිවරණ _ විනිශ්චයකාරවරයා
පිළිබඳව විනිශ්චයකාරවරයාගේ වාර්තාව.
විසින්—
(අ) ඡන්ද විමසීමේ දී යම් අපේක්ෂකයකු විසින්
හෝ ඔහුගේ දැනුම හා කැමැත්ත ඇතිව
හෝ ඔහුගේ නියෝජිතයා විසින් හෝ
යම් දූෂණ හෝ නීති විරෝධී ක්‍රියාවක්
සිදු කර ඇතැයි ඔප්පු කර ඇති බව
හෝ ඔප්පු කර නොමැති බව සහ එවැනි
යම් දූෂණ හෝ නීති විරෝධී ක්‍රියාවක්
වී නම්, එහි ස්වභාවය දැක්වෙන ; හා

(ආ) යම් දූෂණ හෝ නීති විරෝධී ක්‍රියාවක්
සම්බන්ධයෙන් වරදකරුවන් බව විභාගයේ
දී ඔප්පු කරනු ලැබූ යම් තැනැත්තන්
වෙතොත් ඔවුන් සියලුදෙනාගේ ම නම්
හා විස්තර දැක්වෙන,

වාර්තාවක් ද පිළියෙල කරනු ලැබිය යුතු ය :
එසේ වුව ද ඡන්ද පෙත්සමකට පාර්ශ්වකරුවකු
නොවන නැතහොත් අපේක්ෂකයකු නොවන යම්
තැනැත්තකුට විරුද්ධව මේ වගන්තිය යටතේ
මැතිවරණ විනිශ්චයකාරවරයකු විසින් වාර්තා
කරනු ලැබීමට පෙර, එසේ ඒ තැනැත්තාට විරුද්ධව
වාර්තා නොකළ යුත්තේ මන්දැයි දැක්වීම පිණිස
කරුණු කියා පෑමට සහ සාක්ෂි දීමට හා සාක්ෂි
කැඳවීමට, මැතිවරණ විනිශ්චයකාරවරයා විසින්
ඔහුට අවස්ථාවක් ලබා දිය යුතු ය.

ඒ වාර්තාව මෙහි මින් මතු විධිවිධාන සලස්වා
ඇති පරිදි ක්‍රියා කරනු ලැබීම පිණිස මහාධිකරණයේ
රෙජිස්ට්‍රාර්වරයා භාරයේ තබනු ලැබිය යුතු ය.

82න වගන්තිය 82බ. (1) (අ) මැතිවරණ විනිශ්චයකාරවරයකු
විසින් 82න වන වගන්තිය යටතේ
කරන ලද නිශ්චය කිරීමකින් ;

(ආ) මැතිවරණ විනිශ්චයකාරවරයකු
විසින් කරන ලද වෙනත් යම්
තීරණයකින් හෝ ආඥාවකින්,
අතෘප්තියට පත් යම් තැනැත්තකු විසින්,
ශ්‍රේෂ්ඨාධිකරණයේ අවසරය කලින් ලබාගෙන ඒ
අවසරය ඇතිව ශ්‍රේෂ්ඨාධිකරණය වෙත අභියාචනය
කරනු ලැබිය හැකි ය.

(2) මේ වගන්තිය යටතේ කරන අභියාචනය
සඳහා අවසර ඉල්ලීම්වලට අදාළව ආණ්ඩුක්‍රම
ව්‍යවස්ථාවේ 136 වන ව්‍යවස්ථාව යටතේ රීති
සාදනු ලබන තෙක්, ශ්‍රේෂ්ඨාධිකරණය වෙත,
අභියාචනය කිරීමේ විශේෂ අවසරය සඳහා වූ
ඉල්ලීමකට අදාළ ව ඵ් ව්‍යවස්ථාව යටතේ සාදනු
ලැබ තිබෙන රීති, මේ වගන්තිය යටතේ කරන ලද
සෑම අභියාචනයක් සඳහා අවසර ඉල්ලීමක්
සම්බන්ධයෙන් ම අදාළ විය යුතු ය.

(3) මේ වගන්තිය යටතේ වූ සෑම ඉල්ලීමක්ම
ශ්‍රේෂ්ඨාධිකරණය විසින් විභාග කළ යුතු අතර
හැකිතාක් දුරට ඒ අධිකරණයේ වෙනත් කටයුතුවලට
මත්තෙන් ඊට ප්‍රමුඛත්වය දෙනු ලැබිය යුතු ය. එක්
එක් ඉල්ලීමක් විභාග කිරීම සහ එහි ලා සුදුස්සක්
කිරීම සම්බන්ධයෙන් අවශ්‍ය යයි අධිකරණය විසින්
සලකන සියලු විධාන, අධිකරණය විසින් දෙනු
ලැබිය හැකි ය.

(4) මේ කොටස යටතේ අභියාවනය කිරීම
පිණිස අවසරය සඳහා වූ යම් ඉල්ලීමක දී හෝ
යම් අභියාචනයක දී පෙනී සිටීමට හෝ
නියෝජනය කරනු ලැබීමට නීතිපතිවරයාට හිමිකම
ඇත්තේය.

82ම. (1) ඉල්ලුම්කරු විසින් ගෙවිය යුතු විය
හැකි සියලු ම ගාස්තු අයකිරීම් හා වියදම් ගෙවීම
සඳහා 82බ වගන්තිය යටතේ ඉල්ලීමක් ඉදිරිපත්
කරන අවස්ථාවේ දී හෝ ඊට පසු දින තුනක්
ඇතුළත, ඉල්ලුම්කරු වෙනුවෙන් ඇප තබනු ලැබිය
යුතු ය.

(2) ඇපය රුපියල් දස දහසකට නොඅඩු මුදලක්
විය යුතු ය. මේ වගන්තියෙන් නියමිත ඇපය,
මුදල් තැන්පත් කිරීමකින් තැබිය යුතු ය.

(3) මේ වගන්තියෙහි විධිවිධාන සලසා ඇති
පරිදි වූ ඇපය ඉල්ලුම්කරු විසින් නොතබන ලද්දේ
නම් ඵ් ඉල්ලීම පිළිබඳ වැඩිදුර නඩු කටයුතු කිසිවක්
කරනු නොලැබිය යුතු අතර, ඵ් ඉල්ලීම ප්‍රතික්ෂේප
කරන ලෙසත්, වගඋත්තරකරුගේ ගාස්තු ගෙවන
ලෙසත් විධාන කෙරෙන ආඥාවක් සඳහා
වගඋත්තරකරු විසින් ශ්‍රේෂ්ඨාධිකරණය වෙත
ඉල්ලීමක් කරනු ලැබිය හැකි ය. ඵ් ඉල්ලීම විභාග
කිරීමේ හා තීරණය කිරීමේ ගාස්තු ශ්‍රේෂ්ඨාධිකරණය
විසින් ආඥා කරනු ලබන පරිදි ගෙවනු ලැබිය
යුතු අතර එබඳු ආඥාවක් කරනු නොලැබූ විට ඒ
ගාස්තු අභියාවනයේ සාමන්‍ය ගාස්තුවල කොටසක්
විය යුතු ය.

(4) ඉල්ලුම්කරු විසින් ගෙවිය යුතු ගාස්තු, අය
කිරීම් හා වියදම් ගෙවීම සඳහා වූ ඇපය වශයෙන්
මුදල් තැන්පත් කිරීම ශේෂ්ඨාධිකරණයෙ
රෙජිස්ට්‍රාර්වරයා වෙත ඒ මුදල ගෙවීමෙන් කරනු
ලැබිය යුතු ය. තව ද මේ වගන්තිය මගින් ඇප
නියමිතව ඇත්තේ යම් කාර්ය සඳහා ද ඒ කාර්ය
සඳහා තැන්පත් මුදල අග්‍රවිනිශ්චයකාරවරයා වෙත
පැවරී තිබිය යුතු අතර ඵ් කාර්ය සඳහා කලින්
කල ඔහු විසින් ඉන් මුදල් ලබාගත යුතු ය.

(5) ශ්‍රේෂ්ඨාධිකරණයේ රෙජිස්ට්‍රාර්වරයා විසින්
සම්බන්ධිත සියලු පාර්ශ්වකරුවන්ගේ පරීක්ෂණය
සඳහා පොතක් විවෘතව තබා ගත යුතු අතර ඒ
පොතෙහි ඒ මුදලෙහි ප්‍රමාණය ද ඒවා අදාළ වන
ඉල්ලීම ද කලින් කල ඇතුළත් කරනු ලැබිය යුතු ය.

(6) එසේ තැන්පත් කරන ලද මුදල ඉල්ලුම්කරු
විසින් ගෙවිය යුතු ගාස්තු, අයකිරීම් හා වියදම්
ගෙවනු ලැබීම සුරක්ෂිත කිරීම සඳහා තවදුරටත්
අවශ්‍ය නොවන්නේ නම් හා නොවන විට
අග්‍රවිනිශ්චයකාරවරයාගේ ආඥාව පරිදි ආපසු
ගෙවීම හෝ යුක්තිය ඉටුවීම පිණිස අවශ්‍ය වන
පරිදි අන්‍යාකාරයකින් බැහැර කිරිම හෝ කරනු
ලැබිය යුතු ය.

(7) ආඥාවක් සඳහා ඉල්ලුම් කිරීමේ අදහස
දැනුම් දීමෙන් පසුව හා සියලු සාධාරණ හිමිකපෑම්
පියවා ඇති බව හෝ ඒ හිමිකපෑම සම්බන්ධයෙන්
අග්‍රවිනිශ්චයකාරවරයා විසින් නියම කළ හැකි
පරිදි අන්‍යාකාරයෙන් ප්‍රමාණවත් විධිවිධාන සළසා
ඇති බව ඔප්පු කිරීමෙන් පසුව, ඒ ආඥාව කරනු
ලැබිය හැකි ය.

(8) ඒ මුදල තැන්පත් කරනු ලැබුවේ යම්
පාර්ශ්වකරුවකුගේ නමින් ද ඒ පාර්ශ්වකරුට හෝ
එය ලැබීමට හිමිකම් ඇති යම් තැනැත්තකුට හෝ
ගෙවීම කරන මෙන් ඒ ආඥාවෙන් විධාන කල
හැකි ය.

82ය. (1) අභියාචනය සඳහා අවසර දෙනු
ලැබූ විට, විභාග කරනු ලැබීමට තිබෙන අභියාචන
ලැයිස්තුවෙහි ශ්‍රේෂ්ඨාධිකරණයේ රෙජිස්ට්‍රාර්වරයා
විසින් එම පෙත්සම ඇතුලත් කල යුතු අතර
අභියාචනයට විෂය වී ඇති කාරණය, අදාළ
පාර්ශ්වකරුවන්ට වැඩිදුර දැනුම්දීමකින්
තොරව, අග්‍රවිනිශ්චයකාරවරයා විසින් ඒ
රෙජිස්ට්‍රාර්වරයා වෙත කරන ලද විධානවලට
අනුකූලව, ශ්‍රේෂ්ඨාධිකරණයේ විනිශ්චයකාරවරු
තිදෙනකුගෙන් සමන්විත මඩුල්ලක් ඉදිරියේ
විභාගයට ගත යුතු ය.

(2) ශ්‍රේෂ්ඨාධිකරණය විසින් සිය මෙහෙයීමෙන්
ම හෝ ඒ අභියාචනයේ යම් පාර්ශ්වකරුවකුගේ
ඉල්ලීම පිට, අදාළ අනිකුත් පාර්ශ්වකරුවන් වෙත
සාධාරණ දැනුම්දීමකින් පසුව, අභියාවනයේ ගාස්තු
සම්බන්ධයෙන් යෝග්‍ය යයි අධිකරණය කල්පනා
කරන නියමයක් මත, ඒ අභියාචන විභාගය ඉක්මන්
කරනු ලැබිය හැකි ය.

(3) අභියාචනය විභාගය සඳහා ගනු ලැබූ
විට, අභියාචනය තහවුරු කිරීම සඳහා අභියාචක
කියා සිටින කරුණුවලට සහ වගඋත්තරකරුවන්
අභියාචනයට ඵරෙහිව කියා සිටින කරුණුවලට
සවන් දෙනු ලැබිය යුතු ය.

82 අඅ. (1) අභියාචනය අදාළ වන්නේ
මැතිවරණ විනිශ්චයකාරවරයාගේ නිශ්චය කිරීමක්
හෝ තීරණයක් සම්බන්ධයෙන් ද, ඒ නිශ්චය කිරීම
හෝ තීරණය ශ්‍රේෂ්ඨාධිකරණය විසින්, අභියාචනයේ
පාර්ශ්වකරුවන්ට සවන් දීමෙන් පසු, ස්ථිර කිරීම,
වෙනස් කිරීම හෝ ප්‍රතිවර්තනය කිරීම කළ
හැකි ය.

(2) 82න වගන්තිය යටතේ මැතිවරණ
විනිශ්චයකාරවරයා විසින් කරන ලද නිශ්චය කිරීම
ශ්‍රේෂ්ඨාධිකරණය විසින් අභියාචනයේ දී
ප්‍රතිවර්තනය කරනු ලබන අවස්ථාවක ඡන්ද
පෙත්සමෙහි පැමිණිලි කරනු ලැබුවේ යම් සභිකයකු
තේරී පත් වූ බවට ප්‍රකාශ කිරීම හෝ ඔහු තෝරා
පත් කර ගෑනීම සම්බන්ධයෙන් ද ඒ සභිකයා
යථා පරිදි තේරී පත් වූ බවට ප්‍රකාශ කරනු
ලැබීම ද හෝ තෝරා පත් කර ගනු ලැබී ද යන
වග නැතහොත් තෝරා පත් කර ගැනිම අවලංගු
වන්නේ ද යන වග ශ්‍රේෂ්ඨාධිකරණය විසින් තීරණය
කරනු ලැබිය යුතු අතර, ඒ තීරණය පිළිබඳ
සහතිකයක් ශ්‍රේෂ්ඨාධිකරණය විසින් නිකුත් කරනු
ලැබිය යුතු ය.

(3) ශ්‍රේෂ්ඨාධිකරණය විසින් යම් අභියාචනයක්
අදාළ වන්නේ යම් ඡන්ද පෙත්සමක් සම්බන්ධයෙන්
ද ඒ ඡන්ද පෙත්සම සම්පූර්ණයෙන් ම හෝ ඒ
අධිකරණය විසින් සඳහන් කරනු ලබන යම්
කාරණයක් සම්බන්ධයෙන් අලුතෙන් විභාග කළ
යුතු යයි ආඥා කල හැකි අතර, ඒ සම්බන්ධයෙන්
ශ්‍රේෂ්ඨාධිකරණය සුදුසු යයි කල්පනා කරන යම්
විධාන දෙනු ලැබිය හැකි ය.

(4) අභියාචනයෙහි ගාස්තු සම්බන්ධයෙන් ද
ඡන්ද පෙත්සම ඉදිරිපත් කිරීම හා එහි ප්‍රතිඵලයක්
වශයෙන් ඇති වූ ආනුෂංගික නඩු කටයුතුවල
ගාස්තු සම්බන්ධයෙන් ද ශ්‍රේෂ්ඨාධිකරණය
සාධාරණ යයි සලකන යම් ආඥාවක
ශ්‍රේෂ්ඨාධිකරණය විසින් කරනු ලැබිය හැකි අතර,
ඒ ආඥාව මගින් ම ගාස්තු සම්බන්ධයෙන්
මැතිවරණ විනිශ්චයකාරවරයා විසින් කරන ලද
යම් ආඥාවක් ප්‍රතිවර්තනය කිරීම හෝ එය වෙනස්
කිරීම ද කරනු ලැබිය හැකි ය. තව ද
ශ්‍රේෂ්ඨාධිකරණයේ ගාස්තු ප්‍රදානය කිරීම, තක්සේරු
කිරීම හා අයකර ගැනීම සම්බන්ධයෙන්
ශ්‍රේෂ්ඨාධිකරණය විසින් රීති සෑදිය හැකි ය.
82අආ. (1) මැතිවරණ විනිශ්චයකාරවරයකු
විසින් 82න වගන්තිය යටතේ කරන ලද නිශ්චය
කිරීමට විරුද්ධව අභියාචනයක් ඉදිරිපත් කිරීම
සඳහා වූ ඉල්ලීම මෙහි මින් පෙර දක්වා ඇති
කාලය ඇතුළත ඉදිරිපත් කර නොමැති අවස්ථාවක,
ඒ වගන්තිය යටතේ නිකුත් කරනු ලැබූ ඒ
අධිකරණයේ සහතිකය, 82ප වගන්තිය යටතේ
මැතිවරණ විනිශ්චයකාරවරයා විසින් පිළියෙළ
කරන ලද වාර්තාව ද සමග ඒ විනිශ්චයකාරවරයා
විසින් ජනාධිපතිවරයා වෙත යවනු ලැබිය යුතු ය.

(2) 82බ වගන්තිය යටතේ ශ්‍රේෂ්ඨාධිකරණය
වෙත අභියාචනයක් ඉදිරිපත් කරනු ලැබූ
අවස්ථාවක, 82න වන වගන්තිය යටතේ මැතිවරණ
විනිශ්චයකාරවරයා විසින් නිකුත් කරන ලද
සහතිකය, 82ප වගන්තිය යටතේ මැතිවරණ
විනිශ්චයකාරවරයා විසින් පිළියෙළ කරන ලද
වාර්තාව ද සමග, ඒ මැතිවරණ විනිශ්චයකාරවරයා
විසින් ශ්‍රේෂ්ඨාධිකරණය වෙත යවනු ලැබිය යුතු ය.

(3) මැතිවරණ විනිශ්චයකාරවරයා විසින් කරන
ලද නිශ්චය කිරීම අභියාචනයේ දී ශ්‍රේෂ්ඨාධිකරණය
විසින් ප්‍රතිවර්තනය කරනු ලැබූ අවස්ථාවක, 82අඅ
වගන්තිය යටතේ නිකුත් කරන ලද ඵ් අධිකරණයේ
තීරණය පිළිබඳ සහතිකය—

(අ) 82ප වගන්තිය යටතේ’මැතිවරණ
විනිශ්චයකාරවරයා විසින් පිළියෙල කරන
ලද වාර්තාව කෙරෙහි අභියාචනයේ තීරණය
බලපා නොමැති බව ශ්‍රේෂ්ඨාධිකරණයේ
මතය වන්නේ නම්, ඒ වාර්තාව ; හෝ

(ආ) 82ප වගන්තියේ විධිවිධාන අනුව ඒ
වගන්තියේ සඳහන් කාරණා සම්බන්ධයෙන්
ශ්‍රේෂ්ඨාධිකරණය විසින් පිළියෙළ කරන
ලද වාර්තාවක් අවශ්‍ය යයි
ශ්‍රේෂ්ඨාධිකරණය සලකන්නේ නම් ඒ වාර්තාව,
හා සමග ශ්‍රේෂ්ඨාධිකරණය විසින් ජනාධිපතිවරයා
වෙත යවනු ලැබිය යුතු ය.

82අඇ. 82අආ වගන්තියෙන් නියමිත පරිදි
මැතිවරණ විනිශ්චයකාරවරයකුගේ නිශ්චය කිරීම
පිළිබඳ සහතිකය හෝ ශ්‍රේෂ්ඨාධිකරණයේ තීරණය
පිළිබඳ සහතිකය ජනාධිපතිවරයා වෙත යවනු ලැබූ
විට අවස්ථාවෝචිත පරිදි, ඒ නිශ්චය කිරීම හෝ
තීරණය බලාත්මක විය යුතු අතර ඒ අනුව—

(අ) තේරී පත් වූ බව ප්‍රකාශ කිරීම හෝ
තෝරා පත්කර ගැනීම හෝ ස්ථිර කරනු
ලැබිය යුතු ය ; නැතහොත්

(ආ) තේරී පත් වූ බව ප්‍රකාශ කිරීම හෝ
තෝරා පත්කර ගැනීම, අවස්ථාවෝචිත
පරිදි, ඒ නිශ්චය කිරීමට හෝ තීරණයට
අනුකූලව වෙනස් කරනු ලැබිය යුතු ය ;
නැතහොත්

(ඇ) යම් ඡන්ද විමසීම් ප්‍රදේශයක්
සම්බන්ධයෙන් වූ ඡන්ද විමසීම බලරහිත
යයි ප්‍රකාශ කළ යුතු බව ඒ නිශ්චය
කිරීමේ හෝ තීරණයේ ප්‍රතිඵලය වන
අවස්ථාවක, ඒ සහතිකය තමා වෙත ලැබී
එක් මාසයක් ඇතුළත ගැසට් පත්‍රයේ
පළ කරනු ලබන නියමයක් මගින්
ජනාධිපතිවරයා විසින්, ඒ ඡන්ද
විමසීම් ප්‍රදේශය සඳහා ඡන්ද විමසීමක්
පවත්වන ලෙස නියම කරනු ලැබිය
යුතු ය.

82447. (1) (අ) 82අආ වගන්තිය
යටතේ තමා වෙත එවන ලද මැතිවරණ
විනිශ්චයකාරවරයාගේ හෝ ශ්‍රේෂ්ඨාධිකරණයේ
වාර්තාව ලැබුණු විට ජනාධිපතිවරයා විසින්
වාර්තාවේ පිටපතක් ගැසට් පත්‍රයෙහි වහා
පළකරනු ලැබීමට සැලැස්විය යුතු ය ;

(ආ) (i) යම් තැනැත්තකු විසින් දූෂණ හෝ
නීති විරෝධී ක්‍රියාවක් සිදු කර ඇති බව (අ)
ඡේදයෙහි සඳහන් වාර්තාවෙන්
පැවසෙන

අවස්ථාවක, එකී වාර්තාවේ සඳහන් දිනයෙහි ඒ
තැනැත්තා ඒ ක්‍රියාව සම්බන්ධයෙන් වරදකරු
කරනු ලැබ සිටියේ නම් යටත් වන අශක්නුතාවලට
ම ඔහු යටත් විය යුතු ය. තවද ඡන්ද පෙත්සමට
විෂය වූ ඡන්ද විමසීම් හා සම්බන්ධ යම් නාම
යෝජනා පත්‍රයකින්, ඒ තැනැත්තාගේ නම තේරීම්
භාර නිලධරයා විසින් කපා හරිනු ලැබිය යුතු ය ;

(ii) ඵ් දූෂණ හෝ නීති විරෝධී ක්‍රියාව
ඡන්ද විමසීමක දී අපේක‍්ෂකයකුව සිටි
තැනැත්තකුගේ දැනුම හා කැමැත්ත ඇතිව හෝ
ඔහුගේ නියෝජිතයා විසින් සිදු කරන ලද බව
(අ) ඡේදයෙහි සඳහන් වාර්තාවෙන් පැවසෙන
අවස්ථාවක, එ තැනැත්තා ද ඉහත කී
අශක්නුතාවලට ම යටත් විය යුතු ය.

(2) (1) වන උපවගන්තිය යටතේ ගැසට්
පත්‍රයෙහි පළ කරන ලද සෑම වාර්තාවක් ම
අප්‍රමාදව පරික්ෂාවෙන් කියවා බැලීම සහ ඡන්ද
විමසීමක දී ඡන්දය දීමට නුසුදුස්සකුව සිටින බව
වාර්තාවෙන් පෙනී යන සෑම තැනැත්තකුගේ ම
නම ඡන්ද හිමි නාම ලේඛනයෙන් අප්‍රමාදව ඉවත්
කිරිම සෑම ලියාපදිංචි කිරීමේ නිලධරයකුගේ ම
කාර්යය විය යුතු ය.

82අඉ. (1) ඡන්ද විමසීමේ ප්‍රතිඵල ගැසට්
පත්‍රයෙහි පළකරනු ලැබූ දින සිට දින විසි එකක්
ඇතුළත මෙම ආඥාපනත යටතේ වූ සෑම ඡන්ද
පෙත්සමක් ම ඉදිරිපත් කරනු ලැබිය යුතු ය :
එසේ වුව ද තේරී පත් වූ බව ප්‍රකාශ කිරීම
හෝ තෝරා පත් කර ගැනීම දූෂණ හෝ නීති
විරෝධී ක්‍රියාවක් හේතු කොටගෙන විවාදයට
භාජනය කරන හා යම් සභිකයකු තෝරා පත්කර
ගැනීම විවාදයට භාජනය කරනු ලැබී ද ඒ සහිකයා
විසින් හෝ සභිකයාගේ නියෝජිතයකු විසින්
නැතහොත් සභිකයාගේ සම්බන්ධතාව ඇතිව හෝ
ඒ දූෂණ හෝ නීති විරෝධී ක්‍රියාව ප්‍රකාර හෝ
ඊට ආධාර වශයෙන් ඉහත කී දිනයෙන් පසු මුදල්
ගෙවීමක් හෝ වෙනත් ක්‍රියාවක් සිදු කරන ලදැයි
නිශ්චිතව ම කියා සිටින ඡන්ද පෙත්සමක්, ඒ
දූෂණ හෝ නීති විරෝධී ක්‍රියාවට සම්බන්ධ වන
තාක් ප්‍රමාණයට ඒ ගෙවීම කරන ලද හෝ ක්‍රියාව
සිදු කරන ලද දිනයෙන් පසු දින විසිඅටක් ඇතුළත
කවර හෝ වේලාවක ඉදිරිපත් කරනු ලැබිය හැකි ය.

(2) තේරී පත් වූ බව ප්‍රකාශ කිරීම හෝ තෝරා
පත් කර ගැනීම දූෂණ හෝ නීති විරෝධී ක්‍රියාවක්
සිදුකරන ලද බවට වූ චෝදනාවක් මත විවාදයට
භාජනය කිරිමේ කාර්යය සඳහා නියමිත කාලය
ඇතුළත ඉදිරිපත් කරන ලද ඡන්ද පෙත්සමක්,
තේරීපත් වූ බව ප්‍රකාශ කිරීම හෝ තෝරා පත්
කර ගැනීම දූෂණ හෝ නීති විරෝධී ක්‍රියාවක්
සිදුකරන ලද බවට වූ හේතුව මත විවාදයට
භාජනය කළ හැකි වන්නේ යම් කාලයක් ඇතුළත ද
ඒ කාලය ඇතුළත මැතිවරණ විනිශ්චයකාරවරයාගේ
අවසරය ඇතිව, සංශෝධනය කරනු ලැබිය හැකි ය.
82අර්. යම් ඡන්ද විමසීමක දී ඡන්දය දී ඇති
ආකාරය හෙලි කිසිම තැනැත්තකුට, ඔහු විසින් ඡන්දය දෙනු ලැබුවේ
කවර පිළිගත් දේශපාලන පක්ෂයට ද නැතහොත්
ස්වාධීන කණ්ඩායමට ද යන වග ප්‍රකාශ කිරීමට,
ඒ ඡන්ද විමසීම විවාදයට භාජනය කරන යම්
නඩු කටයුත්තක දී, නියම කරනු නොලැබිය යුතු ය.

82අඋ. (1) ඡන්ද පෙත්සමක විභාගයේ දී
කෙරෙන පරීක්ෂණයක දී පහත සඳහන් ඡන්ද
පමණක් කටුගා දමනු ලැබිය යුතු ය. එනම් :—

(අ) ඡන්දය සටහන් කරනු ලැබුවේ යම් ඡන්ද
පොළක දී ද ඒ ඡන්ද පොළ සඳහා
වෙන්කර දෙන ලද ඡන්දහිමි නාම
ලේඛනයෙහි නම නොතිබුණු යම්
තැනැත්තකුගේ ඡන්දය ;

(ආ) අල්ලස් මගින්, සංග්‍රහ කිරීමෙන් හෝ අයකු
බලපෑමෙන් ලබාගත් යම් තැනැත්තකුගේ
ඡන්දය ;

(ඇ) මැතිවරණයේදී හොර ඡන්ද දීම හෝ දීමට
සැලැස්වීම කළ යම් තැනැත්තකුගේ
ඡන්දය ;

(ඈ) ඡන්ද විමසීම් ප්‍රදේශ එකකට වැඩි
ගණනක දී ඡන්දය දී ඇතැයි ඔප්පු කරනු
ලැබූ යම් තැනැත්තකුගේ ඡන්දය ;

(ඉ) ආණ්ඩුක්‍රම ව්‍යවස්ථාවේ 89 වන
ව්‍යවස්ථාවේ (ඉ), (ඊ), (උ), (ඌ), (එ),
සහ (එ) ඡේද ක්‍රියාත්මක වීම
හේතුකොටගෙන ඡන්ද විමසීමේ දී ඡන්දය
දිය නොහැකි යම් තැනැත්තකුගේ ඡන්දය ;

( ඊ) 39 ආ වගන්තියේ (1) වන උපවගන්තිය
හේතු කොටගෙන ඡන්ද විමසීමේ දී
පෞද්ගලිකව ඡන්දය දීමට හිමිකම
නොමැතිව සිටිය දී ඡන්ද විමසීමේ දී
පෞද්ගලිකව ඡන්දය දුන් යම්
තැනැත්තකුගේ ඡන්දය.

(2) (1) වන උපවගන්තියේ (ඉ) ඡේදයෙහි
සඳහන් අවස්ථාවේ දී හැර, ඡන්ද හිමි නාම
ලේඛනයෙහි නම ඇතුළත් කරවා ගැනීමට
නුසුදුස්සකුව සිටීම හෝ නුසුදුසුවීම පමණක්
හේතුකොට ගෙන ලියාපදිංචි කරන ලද ඡන්ද
හිමියකුගේ ඡන්දය, පරීක්ෂණයක දී කටුගා දමනු
නොලැබිය යුතු ය.

(3) පෙත්සමේ කවර හෝ පාර්ශ්වකරුවකු විසින්
කරනු ලබන ඉල්ලීමක් මත වලංගු ඡන්දයක්
බවට ඔප්පු වූ යම් ද්විත්ව ඡන්දයක් පරීක්ෂණයක
දී ඡන්ද සංඛ්‍යාවට එකතු කරනු ලැබිය යුතු ය.
82අඌ. මේ ආඥා පනත යටතේ ඡන්ද පෙත්සම්
පිළිබඳ කාර්ය පටිපාටිය හා පරිචය ආණ්ඩුක්‍රම
ව්‍යවස්ථාවේ 136 වන ව්‍යවස්ථාව යටතේ
ශ්‍රේෂ්ඨාධිකරණය විසින් සාදන ලද රීතිවලට
අනුකූලව විය යුතු ය.

82අඑ. 63 වන වගන්තිය යටතේ ඡන්ද
පත්‍රිකාවක් ප්‍රතික්ෂේප කළ යුතු ද නැද්ද යන්න
පිළිබඳව ගණන් කිරීමේ නිලධරයකු විසින් කරන
ලද තීරණය ඡන්ද පෙත්සමක දී විවාදයට භාජනය
කරනු නොලැබිය යුතු ය.

82අඒ. මේ ආඥා පනත යටතේ ඡන්ද විමසීමක්
හා සම්බන්ධ ඡන්ද පෙත්සමක් විභාග කිරීමේ දී ඒ
ඡන්ද විමසිමේ දී අපේක්ෂකයකු, ඔහුගේ
නියෝජිතයන් මගින්, සංග්‍රහ කිරීමේ හෝ අයථා
බලපෑමේ වරදට හෝ ඒ ඡන්ද විමසීමට අදාළව
යම් නීති විරෝධී ක්‍රියාවකට වරදකරු වී ඇති
බව, මැතිවරණ විනිශ්චයකාරවරයා විසින් වාර්තා
කරනු ලැබුවා වූ සහ කරුණු කියා සිටීමට
නීතිපතිවරයාට අවස්ථාවක් දීමෙන් පසුව, ඒ
අපේක්ෂකයා විසින්—

(අ) ඒ ඡන්ද විමසීමේ දී ඒ අපේක්ෂකයා
විසින් කිසිදු දූෂිත හෝ නීති විරෝධී
ක්‍රියාවක් සිදු නොකරන ලද බව සහ
ඵකී වාර්තාවේ සඳහන් කර ඇති වැරදි
සිදු කරන ලද්දේ ඒ අපේක්ෂකයාගේ
අණට පටහැනිව සහ අනුමතියෙන්
හෝ අපසහායකත්වයෙන් තොරව බව ;
සහ

(ආ) ඒ ඡන්ද විමසීමේ දී දූෂණ හා නීති
විරෝධී ක්‍රියා සිදු කිරීම වැළැක්වීම පිණිස
තමා විසින් සියලු යුක්ති සහගත ක්‍රියා
මාර්ග ගන්නා ලද බව ; සහ

(ඇ) එකී වාර්තාවේ සඳහන් කර ඇති වැරදි,
සුළු නොවැදගත් හා සීමිත ස්වභාවයේ
වැරදි බව ; සහ

(ඈ) වෙනත් සියලු කරුණු සැලකිල්ලට ගනු
ලැබූ විට, ඒ ඡන්ද විමසීම, එ
අප‍ේක්ෂකයා විසින් හෝ ඔහුගේ
නියෝජිතයන් විසින් සිදු කරන ලද
කිසියම් දූෂණ හෝ නීති විරෝධී
ක්‍රියාවකින් තොර වූ බව,

අධිකරණයට ඔප්පු කර ඇති බව මැතිවරණ
විනිශ්චයකාරවරයා විසින් වැඩිදුරට වාර්තා කරනු
ලැබුවා වූ අවස්ථාවක, ඒ අපේක්ෂකයා
පත්කර ගැනීම ඒ වාර්තාවේ සඳහන් කර ඇති
වැරදි හේතුවෙන්, නිෂ්ප්‍රහ නොවිය යුතු අතර, ඒ
අපේක්ෂකයා, මේ ආඥා පනත යටතේ කිසිදු
අශක්නුතාවකට පාත්‍ර නොවිය යුතු ය.

82අඔ. ඉල්ලුම් පත්‍රයක් ඉදිරිපත් කිරීමෙන් -
(අ) ඡන්ද විමසීමක දී අපේක්ෂකයකුගේ හෝ
ඔහුගේ යම් නියෝජිතයන්ගේ හෝ වෙනත්
තැනැත්තකුගේ හෝ ක්‍රියාවක් නැතහොත්
නොකර හැරීමක්, මේ වගන්තිය නිසා
නොවේ නම් මේ ආඥා පනත උල්ලංඝනය
වන පරිදි වූ ගෙවීමක්, සේවයේ යොදවා
ගැනීමක්, සේවයේ නියුක්ත කිරීමක් හෝ
ගිවිසුමක් වීමේ හේතුවෙන්, නැතහොත්
මේ ආඥා පනතේ කවර හෝ
විධිවිධානයක් අන්‍යාකාරයකින
උල්ලංඝනය කිරීමක් වීමේ හේතුවෙන්, නිති
විරෝධී ක්‍රියාවක් විය හැකිව තිබුණු
බව ; සහ

(ආ) එවැනි යම් ක්‍රියාවක් හෝ නොකර
හැරිමක් අනවධානය හෝ අහඹු අයථා
ගණනය නැතහොත් එ සමාන
ස්වභාවයක වෙනත් යම් සාධාරණ
හේතුවක් නිසා උද්ගත වූ බව සහ
කිසිසේත් ම සද්භාවයෙන් තොරවීමක්
නිසා උද්ගත නොවූ බව,

ප්‍රමාණවත් යයි අවස්ථාවෝචිත පරිදි, මැතිවරණ
විනිශ්චයකාරවරයකුට හෝ ශ්‍රේෂ්ඨාධිකරණයේ
විනිශ්චයකාරවරයන්ට පෙනී යන සාක්ෂි මගින්,
ඵ් මැතිවරණ විනිශ්චයකාරවරයකුට හෝ
ශ්‍රේෂ්ඨාධිකරණයේ විනිශ්චයකාරවරයන්ට පෙන්වා
දෙනු ලැබූ සහ මේ ආඥාපනත යටතේ ඒ ක්‍රියාවෙහි
හෝ නොකර හැරීමෙහි කිසිම විපාකයකට,
ප්‍රශ්නයට, අදාළ - අපේක්ෂකයා සහ ඔහුගේ
නියෝජිතයා හෝ වෙනත් තැනැත්තා හෝ ඔවුන්
අතුරෙන් කිසිවකු පාත්‍ර නොවීම යුක්ති සහගත
බව කරුණු කියා සිටීමට, අපේක්ෂකයන්ට,
තේරීම්භාර නිලධරයාට සහ මැතිවරණ දිස්ත්‍රික්කය
ඇතුළත කවර හෝ ඡන්ද හිමියකුට අවස්ථාවක්
දීමෙන් පසුව අවස්ථාගත කරුණු අනුව ඒ
ශ්‍රේෂ්ඨාධිකරණයේ විනිශ්චයකාරවරයන්ට පෙනී
යන්නා වු අවස්ථාවක, මේ ආඥාපනතේ
විධිවිධානවලට ව්‍යතිරේකයක් කරනු නොලැබී නම්,
නීති විරෝධී ක්‍රියාවක්, ගෙවීමක්, සේවයේ නියුක්ත
කිරීමක් හෝ කුලියට ගැනීමක් බවට පත්වන්නා
වූ ඒ ක්‍රියාව හෝ නොකර හැරීම, මේ ආඥාපනතේ
විධිවිධානවලට ව්‍යතිරේකයක් වීමට ඉඩ හරින
ආඥාවක්, අවස්ථාවෝචිත පරිදි ඒ මැතිවරණ
විනිශ්චයකාරවරයා හෝ ශ්‍රේෂ්ඨාධිකරණයේ
විනිශ්චයකාවරයන් විසින් කරනු ලැබිය හැකි අතර,
එසේ ආඥා කරනු ලැබූ විට, ඒ අපේක්ෂකයා,
නියෝජිතයා හෝ තැනැත්තා, ඒ ක්‍රියාව හෝ
නොකර හැරීම සම්බන්ධයෙන් මේ ආඥාපනත
යටතේ වන කිසිම විපාකයකට පාත්‍ර නොවිය
යුතු ය.”.

8. ප්‍රධාන ප්‍රඥප්තියේ 83 වන වගන්තිය මෙයින් ඉවත් කරනු ප්‍රධාන ප්‍රඥප්තියේ
ලැබේ.

9. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.